

**Anul 2024 – numărul 29**

**15 – 19 iulie**

******

***Din conținutul acestui număr*:**

[Selecție de Acte normative apărute în Monitorul Oficial al României în perioada 15 – 19 iulie, 2024 3](#_Toc172528815)

[Comunicate de presă / Știri ale Guvernului României 5](#_Toc172528816)

[Premierul Marcel Ciolacu: Pregătim un plan cu măsuri imediate și pe termen mediu care să asigure energia necesară consumului cetățenilor și economiei indiferent de condițiile meteo 5](#_Toc172528817)

[România a stabilit, în cadrul Forumului Politic la Nivel Înalt (HLPF 2024) de la New York, importante parteneriate internaționale pentru implementarea Obiectivelor de dezvoltare durabilă 6](#_Toc172528818)

[Calificăm România în Programul Visa Waiver 7](#_Toc172528819)

[Conducerea AMEPIP a demisionat; Va fi demarată selecția pentru o nouă echipă managerială a instituției 7](#_Toc172528820)

[Premierul Marcel Ciolacu: Expertiza și contribuția Google sunt esențiale pentru a pune în practică servicii publice performante și sigure pentru români 8](#_Toc172528821)

[Informație Europeană 9](#_Toc172528822)

[NOUTĂȚI – Informații UTILE 9](#_Toc172528823)

[Programul Asistență Tehnică: Instrucțiunea nr. 3 privind ajustarea baremului pentru cost unitar standard conform Metodologiei de stabilire a costului unitar standard pentru operațiuni care cuprind participări la cursuri de pregătire profesională în străinătate 9](#_Toc172528824)

[PTJ: Lista proiectelor contractate la data de 15 iulie 2024 9](#_Toc172528825)

[MINISTERUL ENERGIEI A ÎNCHEIAT CONSULTAREA PUBLICĂ PENTRU STRATEGIA ENERGETICĂ A ROMÂNIEI 2025-2035, CU PERSPECTIVA ANULUI 2050 10](#_Toc172528826)

[MINISTRUL ENERGIEI, SEBASTIAN-IOAN BURDUJA, A SEMNAT ÎNCĂ 24 DE CONTRACTE DE FINANȚARE ÎN CADRUL UNUI APEL REALIZAT PRIN FONDUL PENTRU MODERNIZARE PENTRU INVESTIȚII ÎN SURSE REGENERABILE ȘI STOCAREA ENERGIEI. 10](#_Toc172528827)

[COMANDAMENTUL DE VARĂ PENTRU SECTORUL ENERGETIC A DISCUTAT MAI MULTE MĂSURI IMEDIATE, DAR ȘI RECOMANDĂRI ADRESATE POPULAȚIEI, PENTRU A EVITA SUPRAÎNCĂRCAREA REȚELEI ENERGETICE NAȚIONALE 11](#_Toc172528828)

[Suplimentarea bugetului MADR pentru măsurile de sprijin aflate în derulare 12](#_Toc172528829)

[Peste 550 de milioane de euro solicitate pentru modernizarea și înființarea sistemelor de irigații 12](#_Toc172528830)

[Sardeluță marinată fabricată potrivit tradiției din România - Specialitate Tradițională Garantată (STG) devine al XIV-lea produs românesc recunoscut și înregistrat la nivel european 13](#_Toc172528831)

[Aproape 300 de milioane de lei, pentru noi proiecte finanțate prin Programul Național de Investiții ”Anghel Saligny” în 15 județe 15](#_Toc172528832)

[PEO: informează solicitanții că vor primi solicitări de clarificări aferente etapei de evaluare tehnică și financiară preliminară (ETFP) formulate de Comisia de evaluare a proiectelor depuse în cadrul apelurilor de proiecte „Primul student în familie” 15](#_Toc172528833)

[PoIDS: Listele intermediare ale cererilor de finanțare care au fost respinse în etapa de evaluare tehnică și financiară preliminară pentru apelurile de proiecte Comunități de Seniori 16](#_Toc172528834)

[PoIDS: Lista intermediară a cererilor de finanțare admise în etapa de evaluare tehnică și financiară calitativă (ETFC) pentru apelul de proiecte Incluziune socială pentru persoane cu dizabilități prin tehnologii asistive și de acces 16](#_Toc172528835)

[PoIDS: Informare solicitanți privind solicitările de clarificări aferente etapei de evaluare tehnică și financiară calitativă pentru apelurile de proiecte Sprijin pentru funcționarea grupurilor de acțiune locală, managementul Strategiilor de Dezvoltare Locală și evaluarea impactului în comunitate 16](#_Toc172528836)

[Programul Asistență Tehnică: Ghidul pentru monitorizarea indicatorilor Programului Asistență Tehnică 2021-2027, varianta revizuită iulie 2024 17](#_Toc172528837)

[APIA a extras eșantionul de control aferent Campaniei 2024 17](#_Toc172528838)

[Fermierii au obligația respectării GAEC 3 – Interdicția de a incendia miriștile și GAEC 10 – Interdicţia de a incendia vegetaţia pajiştilor permanente 17](#_Toc172528839)

[AFIR: Închidere sesiune DR-25 și DR-26 19](#_Toc172528840)

[Consultări Publice 19](#_Toc172528841)

[Consultare publică, Programul Sănătate: Ghidul Solicitantului Investiții în infrastructură publică a unităților sanitare care furnizează servicii de recuperare 19](#_Toc172528842)

[Ghid în consultare publică: New European Bauhaus – finanțări pentru proiecte pilot de revitalizare a spațiilor și clădirilor urbane 20](#_Toc172528843)

[Ghidul de finanțare pentru Digitalizarea IMM-urilor, în consultare publică 21](#_Toc172528844)

[PEO: Ghidul Solicitantului Leadership Universitar pentru Transfer de Cunoaștere și Tehnologie (Leadership TT) 22](#_Toc172528845)

[PEO: Ghidul solicitantului condiții specifice – Leadership universitar pentru transfer de cunoaștere și tehnologie 22](#_Toc172528846)

[AFIR: Deschidere consultare publică DR24 23](#_Toc172528847)

[PNRR 23](#_Toc172528848)

[PNRR: Calendarul apelurilor actualizat la data de 10.07.2024 23](#_Toc172528849)

[Apeluri – Finanțări 23](#_Toc172528850)

[PDD: actualizează Ghidul Solicitantului Condiții de accesare a finanțării pentru proiectele noi de apă şi apă uzată finanțate în cadrul Programului Dezvoltare Durabilă (PDD) 2021 – 2027 23](#_Toc172528851)

[Programul Sănătate: Ghidul Solicitantului Investiții în infrastructura publică a ambulatoriilor unităților sanitare/structurilor sanitare publice – dotare 24](#_Toc172528852)

[O nouă etapă de înscrieri în Programul Rabla Plus 2024 24](#_Toc172528853)

[PDD: Ghidul Solicitantului Condiții de accesare a finanțării pentru sprijinirea acțiunilor de investigare preliminară și detaliată a siturilor contaminate 25](#_Toc172528854)

[PDD: Centralizatorul întrebărilor și răspunsurilor privind Ghidul Solicitantului Condiții de accesare a finanțării pentru sprijinirea acțiunilor de investigare preliminară și detaliată a siturilor contaminate 25](#_Toc172528855)

[Programul Sănătate: Ghidul Solicitantului pentru apelul de proiecte „Creșterea capacității de a furniza servicii privind diagnosticul, monitorizarea și/sau tratamentul pacienților critici copii și nou-născuți prin dezvoltarea de instrumente și formarea personalului medical” 25](#_Toc172528856)

[Din Actualitatea Europeană 26](#_Toc172528857)

[Comisia aprobă modificarea unei scheme de ajutor de stat din România pentru sprijinirea producătorilor de tomate și usturoi 26](#_Toc172528858)

[Declarația Comisiei cu privire la hotărârile Tribunalului în cauzele referitoare la accesul la documentele privind contractele de achiziționare a vaccinurilor COVID-19 27](#_Toc172528859)

[Comisia aprobă o nouă specialitate tradițională garantată românească: „Sardeluță marinată” 27](#_Toc172528860)

[Declarație privind demisia comisarilor Vălean și Sinkevičius din cadrul Comisiei 28](#_Toc172528861)

[UE va investi 7 miliarde EUR în infrastructuri de transport durabile, sigure și inteligente 28](#_Toc172528862)

[Parlamentul o realege pe Ursula von der Leyen președintă a Comisiei 29](#_Toc172528863)

[Eurodeputații au dezbatut cu Ursula von der Leyen înainte de votul în plen 30](#_Toc172528864)

[Parlamentul European își începe cea de-a zecea legislatură 31](#_Toc172528865)

[Parlamentul European și-a ales noul Birou 31](#_Toc172528866)

[Parlamentul nou-ales își reafirmă sprijinul ferm pentru Ucraina 34](#_Toc172528867)

[Roberta Metsola a fost realeasă președintă a Parlamentului European 35](#_Toc172528868)

[Fondul de redresare: Consiliul dă undă verde planului modificat al Germaniei, care include un capitol privind RepowerEU 36](#_Toc172528869)

[Semestrul european 2024: Consiliul convine asupra recomandărilor specifice fiecărei țări 37](#_Toc172528870)

[Ziua Justiției Penale Internaționale: declarația Înaltului Reprezentant, în numele Uniunii Europene 38](#_Toc172528871)

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României  
în perioada  15 – 19 iulie, 2024

**Monitorul Oficial, Partea I, nr. 675/ 15 Iulie 2024**

* Nr. **5419** / **4 Iulie 2024**, Ministerul Educației - Ordin privind aprobarea Standardului de pregătire profesională (SPP) pentru calificarea profesională de nivel 3 al Cadrului național al calificărilor, operator la roboți industriali.
* Nr. **5430** / **8 Iulie 2024**, Ministerul Educației - Ordin pentru aprobarea Normelor metodologice privind alocarea de fonduri de la bugetul de stat instituțiilor de învățământ superior de stat în vederea organizării și desfășurării activităților extracurriculare.

**Monitorul Oficial, Partea I, nr. 676/ 15 Iulie 2024**

* Nr. **1467** / **2 Iulie 2024**, Ministerul Mediului, Apelor și Pădurilor - Ordin pentru aprobarea Ghidului de finanțare a Programului aferent schemei de ajutor de minimis „Sprijin în vederea implementării proiectelor privind construirea instalațiilor de reciclare a deșeurilor“.

**Monitorul Oficial, Partea I, nr. 677/ 15 Iulie 2024**

* Nr. **789** / **4 Iulie 2024**, Guvernul României - Hotărâre privind aprobarea Programului statistic național anual 2024.
* Nr. **4620** / **6 Iunie 2024**, Ministerul Educației - Ordin privind aprobarea Metodologiei de recunoaștere și echivalare a actelor de studii de nivel preuniversitar obținute în străinătate și la organizațiile furnizoare de educație care școlarizează în baza unui curriculum al altui stat, pe teritoriul României, activități de învățământ preuniversitar.
* Nr. **5518** / **11 Iulie 2024**, Ministerul Educației - Ordin privind aprobarea Metodologiei-cadru de acordare a burselor.

**Monitorul Oficial, Partea I, nr. 681/ 16 Iulie 2024**

* Nr. **4618** / **5 Iunie 2024**, Ministerul Educației - Ordin privind acordarea acreditării Universității din Petroșani, județul Hunedoara, pentru unitatea de învățământ preuniversitar de stat Colegiul pentru Învățământul Terțiar Nonuniversitar UPET.

**Monitorul Oficial, Partea I, nr. 682/ 16 Iulie 2024**

* Nr. **5429** / **8 Iulie 2024**, Ministerul Educației - Ordin pentru aprobarea Metodologiei privind eliberarea adeverinței de conformitate a studiilor universitare cu prevederile Directivei 2005/36/CE privind recunoașterea calificărilor profesionale, cu modificările ulterioare, pentru cetățenii care au studiat în România, în scopul desfășurării activității didactice la nivel de învățământ superior în străinătate.

**Monitorul Oficial, Partea I, nr. 683/ 16 Iulie 2024**

* Nr. **5504** / **9 Iulie 2024**, Ministerul Educației - Ordin privind modificarea și completarea anexei la Ordinul ministrului educației nr. 6.216/2022 pentru aprobarea Metodologiei privind constituirea consorțiilor pentru învățământ dual.

**Monitorul Oficial, Partea I, nr. 684/ 16 Iulie 2024**

* Nr. **5437** / **8 Iulie 2024**, Ministerul Educației - Ordin pentru aprobarea Metodologiei privind evaluarea periodică a modului de îndeplinire a obligațiilor asumate de părțile implicate în consorțiul de învățământ dual.

**Monitorul Oficial, Partea I, nr. 686/ 16 Iulie 2024**

* Nr. **829** / **11 Iulie 2024**, Guvernul României - Hotărâre pentru modificarea și completarea Hotărârii Guvernului nr. 576/2023 privind organizarea, funcționarea și atribuțiile Agenției Naționale pentru Sport.

**Monitorul Oficial, Partea I, nr. 687/ 16 Iulie 2024**

* Nr. **2582 / 21 Iunie 2024,** Ministerul Finanțelor - Ordin pentru aprobarea Metodologiei de emitere a certificatului de atestare a structurilor asociative ale autorităților administrației publice locale în vederea asigurării activității de audit public intern în sistem de cooperare.

**Monitorul Oficial, Partea I, nr. 693/ 17 Iulie 2024**

* Nr. **223** / **16 Iulie 2024**, Parlamentul României - Lege pentru modificarea Legii nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum și pentru modificarea art. 24 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945-22 decembrie 1989.

**Monitorul Oficial, Partea I, nr. 694/ 17 Iulie 2024**

* Nr. **222 / 16 Iulie 2024,** Parlamentul României - Lege privind unele reguli speciale pentru realizarea unor proiecte de interes național și local, precum și pentru exercitarea dreptului de administrare temporară a unor bunuri proprietate publică și privată a statului și a unităților administrativ-teritoriale necesare pentru aceste proiecte.
* Nr. **286** / **11 Iulie 2024**, Ministerul Agriculturii și Dezvoltării Rurale - Ordin privind aprobarea sistemelor de sancțiuni aferente intervențiilor cu caracter compensatoriu din cadrul Planului strategic PAC 2023-2027, gestionate prin Sistemul integrat de administrare și control, aplicabile cererilor de plată depuse începând cu anul 2024.

**Monitorul Oficial, Partea I, nr. 699/ 18 Iulie 2024**

* Nr. **228** / **17 Iulie 2024**, Parlamentul României - Lege pentru aprobarea Ordonanței de urgență a Guvernului nr. 91/2023 privind unele măsuri referitoare la exercitarea dreptului de proprietate publică și privată a statului, precum și la administrarea eficientă a proprietăților statului, precum și pentru modificarea și completarea unor acte normative.
* Nr. **229** / **17 Iulie 2024**, Parlamentul României - Lege privind aprobarea Ordonanței de urgență a Guvernului nr. 12/2024 pentru modificarea art. 4 din Ordonanța de urgență a Guvernului nr. 60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013 și a proiectelor de asistență tehnică, finanțate din fondurile Uniunii Europene aferente perioadei de programare 2014-2020, precum și în vederea elaborării și implementării strategiilor teritoriale integrate în perioada de programare 2021-2027, precum și privind abrogarea art. II din Legea nr. 302/2021 pentru modificarea și completarea Ordonanței de urgență a Guvernului nr. 60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanțate din fondurile Uniunii Europene aferente perioadei de programare 2014-2020.
* Nr. **230** / **17 Iulie 2024**, Parlamentul României - Lege pentru aprobarea Ordonanței de urgență a Guvernului nr. 25/2019 privind protecția know-how-ului și a informațiilor de afaceri nedivulgate care constituie secrete comerciale împotriva dobândirii, utilizării și divulgării ilegale, precum și pentru modificarea și completarea unor acte normative.
* Nr. **231** / **17 Iulie 2024**, Parlamentul României - Lege privind aprobarea Ordonanței de urgență a Guvernului nr. 108/2023 pentru modificarea și completarea Legii concurenței nr. 21/1996, precum și a altor acte normative.
* Nr. **830** / **11 Iulie 2024**, Guvernul României - Hotărâre pentru modificarea și completarea Normelor financiare pentru activitatea sportivă, aprobate prin Hotărârea Guvernului nr. 1.447/2007 .

**Monitorul Oficial, Partea I, nr. 706/ 19 Iulie 2024**

* Nr. **227** / **17 Iulie 2024**, Parlamentul României - Lege privind aprobarea Ordonanței de urgență a Guvernului nr. 29/2024 pentru aprobarea Programului național de investiții în infrastructura unităților spitalicești și pentru abrogarea Ordonanței de urgență a Guvernului nr. 55/2023 privind unele măsuri pentru implementarea proiectelor de infrastructură publică de sănătate cu finanțare din fonduri externe nerambursabile în cadrul Programului Sănătate și din împrumuturi contractate cu instituțiile financiare internaționale, precum și pentru completarea Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.
* Nr. **4634** / **10 Iunie 2024**, Ministerul Educației - Ordin pentru aprobarea Regulamentului privind regimul actelor de studii și al documentelor școlare gestionate de unitățile de învățământ preuniversitar.

**Monitorul Oficial, Partea I, nr. 707/ 19 Iulie 2024**

* Nr. **853** / **18 Iulie 2024**, Guvernul României - Hotărâre privind modificarea și completarea Hotărârii Guvernului nr. 29/2018 pentru stabilirea criteriilor pe baza cărora se aplică majorarea prevăzută la art. 17 alin. (1)-(21) din Legea-cadru nr. 153/2017 privind salarizarea personalului plătit din fonduri publice.

**Monitorul Oficial, Partea I, nr. 709/ 19 Iulie 2024**

* Nr. **877** / **18 Iulie 2024**, Guvernul României - Hotărâre pentru aprobarea Normelor privind recoltarea, depozitarea și transportul mostrelor biologice în vederea stabilirii îmbibației de alcool în sânge sau a prezenței în organism a substanțelor psihoactive în cazul persoanelor implicate în evenimente sau împrejurări în legătură cu traficul rutier, precum și de punere în aplicare a art. 1 din Ordonanța de urgență a Guvernului nr. 97/2024 pentru stabilirea unor măsuri în domeniul siguranței rutiere și pentru modificarea și completarea Regulamentului de aplicare a Ordonanței de urgență a Guvernului nr. 195/2002 privind circulația pe drumurile publice, aprobat prin Hotărârea Guvernului nr. 1.391/2006.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă / Știri ale Guvernului României

Premierul Marcel Ciolacu: Pregătim un plan cu măsuri imediate și pe termen mediu care să asigure energia necesară consumului cetățenilor și economiei indiferent de condițiile meteo

Guvernul, instituțiile responsabile și reprezentanții producătorilor, distribuitorilor și furnizorilor de energie vor definitiva planul ce va include măsuri imediate și pe termen mediu care să asigure energia necesară consumului cetățenilor și economiei.

”Este nevoie să colaborăm mai strâns și să accelerăm investițiile în rețeaua națională de transport, în capacitățile noi de producție și de stocare a energiei. Cetățenii români și antreprenorii nu trebuie să resimtă efectele generate de perioada de caniculă. Mă voi implica direct pentru a face tot ce ține de Guvern – modificări legislative, sprijin financiar pentru investiții, dialog cu finanțatorii europeni”, a afirmat premierul Marcel Ciolacu.

Ca măsuri imediate, în cadrul Comandamentului pentru Energie, s-au stabilit următoarele:

¬Creșterea producției de energie în bandă, indiferent de sursă;

¬Identificarea unui format standard de transmitere/comunicare a datelor de măsura a energiei electrice între distribuitori și furnizori pentru a avea o imagine cât mai clară a necesarului de consum și producție și pentru a reduce dezechilibrele;

¬Autoritatea Națională de Reglementare în Domeniul Energiei va analiza mecanismul de formare a prețului în sensul protejării consumatorului final de fluctuațiile din piață;

¬Operatorii de distribuție vor publica și actualiza constant pe website-urile proprii localitățile/zonele afectate de avarii, precum și durata estimată pentru remediere;

¬Accelerarea investițiilor în toate segmentele din domeniul energiei.

Ministerul Energiei și Ministerul Mediului vor prezenta Guvernului o informare cu privire la stadiul proiectelor de investiții în energie – de la capacitățile de producție, inclusiv prin proiectele hidrocentralelor cu grad ridicat de execuție, de distribuție, de stocare etc. – și, în cazul în care sunt identificate dificultăți în derularea acestora, să se ia decizii de urgentare la nivelul Guvernului.

Premierul Marcel Ciolacu a subliniat că următorii cinci ani sunt vitali pentru dezvoltarea sistemului energetic, fapt pentru care se va implica direct în asigurarea finanțărilor necesare proiectelor de investiții.

”După 15 ani, România este pregătită să adopte o Strategie energetică națională. În baza acesteia, statul român își va putea planifica, prioritiza și corela investițiile și proiectele necesare pentru asigurarea siguranței energetice naționale, la un preț competitiv al energiei electrice și gazelor naturale. Vedem în aceste zile, după decenii în care au lipsit investițiile publice în sistemul energetic național, cât de importante sunt viziunea și planificarea în acest sector strategic.

În ultimul an, am reușit să atragem 13,6 miliarde de euro bani europeni nerambursabili în sistemul energetic. Prin aceste investiții, începând de anul viitor, vom asigura mai multă energie, iar pe termen mediu, prețuri corecte pentru români și pentru mediul de afaceri”, a afirmat ministrul Energiei, Sebastian Burduja.

Potrivit analizei făcute și în această reuniune, Guvernul este în grafic cu plata sumelor datorate furnizorilor, după ce a fost făcută plata ultimei tranșe în sumă de 3,2 miliarde de lei, pentru schema de compensare și plafonare care va funcționa, potrivit actualei legislații, până în primăvara anului viitor.

Premierul Marcel Ciolacu și ministrul energiei, Sebastian Burduja, au mulțumit tuturor celor care au lucrat în condiții dificile pentru a asigura furnizarea de energie în această perioadă de caniculă.

Consultările între reprezentanții Guvernului, instituțiilor responsabile, producătorilor, distribuitorilor și furnizărilor vor continua pentru asigurarea securității energetice a României.

La reuniunea Comitetului pentru energie au participat, alături de premier și ministrul energiei, vicepremierul Marian Neacșu și reprezentanți ai ANRE, Consiliul Concurenței, Transelectrica-DEN, OPCOM, Hidroelectrica, Electrocentrale București, Romgaz, OMV Petrom, Complexul energetic Oltenia, Complexul Energetic Valea Jiului, Electrocentrale Craiova, Nuclearelectrica, Rompetrol Energy, Henro, ACUE, AFEER și SAPE.

\*

România a stabilit, în cadrul Forumului Politic la Nivel Înalt (HLPF 2024) de la New York, importante parteneriate internaționale pentru implementarea Obiectivelor de dezvoltare durabilă

În perioada 15-18 iulie 2024, a avut loc, la New York, segmentul ministerial al Forumului Politic la Nivel Înalt (HLPF 2024), sub auspiciile Consiliului Economic și Social al ONU (ECOSOC). Forumul este principala platformă a organizației internaționale privind dezvoltarea durabilă și are un rol central în urmărirea, respectiv revizuirea implementării Agendei 2030 pentru dezvoltare durabilă și a obiectivelor sustenabilității.

Delegația României, la acest eveniment major, a fost alcătuită din reprezentanți ai Ministerului Mediului, Apelor și Pădurilor, Departamentului pentru Dezvoltare Durabilă și ai Parlamentului României.

Poziția de țară a României a fost susținută în cadrul Adunării generale a statelor membre ale ONU de către secretarul de stat al Ministerul Mediului, Apelor și Pădurilor, șef al Delegației României, Ionuț-Sorin Banciu, pe 15 iulie, și se referea la faptul că România a făcut importante progrese în privința realizării obiectivelor sustenabilității și s-a angajat să atingă neutralitatea climatică până în 2050, totodată să crească reziliența prin adoptarea unei noi Strategii naționale de adaptare la schimbările climatice. Pe lângă acestea, România sprijină inițiativele de dezvoltare a competențelor: a creat profesia de „expert în dezvoltare durabilă” pentru funcționarii publici, iar până la sfârșitul anului 2026, vor fi formați 2000 de specialiști care să exercite această profesie.

Membrii delegației României au avut întâlniri și au participat la reuniuni bilaterale în marja Forumului HLPF 2024. Pe 16 iulie, consilierul de stat László Borbély a participat la o întâlnire bilaterală alături de ES Abdulla Nasser Lootah, viceministru pentru competitivitate și schimb de experiență al Guvernului Emiratelor Arabe Unite. Comitetul mixt al României și EAU s-a reunit în luna aprilie a acestui an pentru a conveni aspecte legate de consolidarea cooperării sectoriale bilaterale în diverse domenii, urmând ca România să găzduiască vizita delegației Guvernului EAU, în luna august, la București. La New York, ambele părți au subliniat caracterul intens al acestei cooperări foarte bune între cele două țări, iar ES Abdulla Nasser Lootah a propus pregătirea unui eveniment, în marja HLPF 2025, care să prezinte schimbul de experiență concretizat între cele două guverne.

Coordonatorul Departamentului pentru Dezvoltare Durabilă a avut o intervenție în cadrul evenimentului special SDG 6 and Water Action, centrat pe Obiectivul de dezvoltare durabilă 6 – ”Apă curată și sanitație”, ce a avut loc pe 16 iulie. László Borbély a prezentat progresele României în acest domeniu, accentuând implicarea țării noastre în acțiuni comune cu țările Balcanilor de Vest. ”Avem o amplă Strategie a Națiunilor Unite pentru apă și canalizare care a fost adoptată în acest an, dar trebuie pusă în aplicare pentru valorificarea eficientă a acestei resurse importante – globale, regionale și locale. Este nevoie de coordonare și parteneriate adevărate, de voință politică și alocarea fondurilor necesare, la nivel internațional” – a subliniat László Borbély în intervenția sa.

Prin prisma procesului de aderare a României la Organizația pentru Cooperare şi Dezvoltare Economică (OCDE), coordonatorul Departamentului pentru Dezvoltare Durabilă a avut o intervenție în cadrul unui important eveniment de nivel înalt, intitulat ”Stimularea acțiunilor comune pentru accelerarea implementării ODD-urilor într-o perioadă de criză multiplă”, coorganizat de Slovacia și OCDE, în parteneriat cu alte trei țări și organisme, în marja Forumului, pe 17 iulie, care s-a desfășurat cu participarea secretarului general adjunct al OECD, respectiv miniștri, secretari și consilier de stat din țările membre. În cadrul intervenției sale, consilierul de stat László Borbély a salutat lansarea Raportului special al OCDE privind contribuția acestei importante entități internaționale la implementarea Agendei 2030. Totodată, a remarcat faptul că documentul lansat prezintă perspective de guvernanță pe termen lung, politici și modalități de finanțare inițiativelor necesare la nivel global care să sprijine eforturile țărilor membre ONU în dezvoltarea lor sustenabilă până în 2030, dar și post 2030. ”În iulie 2020, România a devenit primul stat non-membru al OCDE care a aderat la Recomandarea privind coerența politicilor pentru dezvoltare durabilă. De atunci și până în prezent, am depus eforturi consecvente pentru a ne alinia la mecanismele instituționale și procesele de elaborare a politicilor, menționate în această Recomandare” – a subliniat coordonatorul Departamentului pentru Dezvoltare Durabilă care a făcut referire și la expertiza valoroasă oferită României de către OCDE în cadrul a trei proiecte importante axate pe creșterea coerenței politicilor, a transparenței și a coordonării la nivelul administrației publice centrale, consolidarea capacităților în domeniul administrației, respectiv conectarea planificării politicilor și a bugetării în vederea sprijinirii implementării ODD-urilor.

Un alt eveniment major, în cadrul HLPF 2024, a fost cea de-a 25-a întâlnire a Rețelei OCDE a punctelor focale naționale pentru coerența politicilor publice, găzduită de Misiunea Permanentă a României la New York, în data de 18 iulie. Întâlnirea a arătat că, prin intermediul Departamentului pentru Dezvoltare Durabilă, România a reușit să construiască o strânsă relație de colaborare cu reprezentanții statelor membre ale OCDE pentru implementarea Obiectivelor de dezvoltare durabilă. Întâlnirea Punctelor Focale Naționale a fost prezidată de Ileana Luminița Bălălău, director în cadrul Departamentului pentru Dezvoltare Durabilă, iar principalele obiective ale întâlnirii au fost: abordarea provocărilor de implementare evidențiate în Raportul recent al OCDE privind Coerența Politicilor pentru Dezvoltare Durabilă (PCSD), respectiv explorarea modurilor de extindere a bunelor practici pentru a îndeplini angajamentele internaționale esențiale pentru dezvoltarea durabilă, inclusiv Pactul pentru Viitor de la Summitul Viitorului ONU și noua Strategie OCDE privind Dezvoltarea Durabilă.

\*

Calificăm România în Programul Visa Waiver

Guvernul României s-a angajat să îndeplinească criterii tehnice de aderare la Programul Visa Waiver până la data de 30 Septembrie 2024 când se încheie anul fiscal american 2024. Printre acestea se numără și o rată de refuz sub 3% a vizelor SUA de tip B1/B2 – afaceri și turism acordate cetățenilor români în cursul anului fiscal 2024.

Pentru reușita proiectului este esențial ca până la data de 30 septembrie 2024 cât mai mulți cetățeni români să își reînnoiască viza SUA.

Detalii aici: <https://calificamromania.gov.ro>

\*

Conducerea AMEPIP a demisionat; Va fi demarată selecția pentru o nouă echipă managerială a instituției

Conducerea Agenției pentru Monitorizarea și Evaluarea Performanțelor Întreprinderilor Publice (AMEPIP) și-a prezentat demisia, urmând să fie organizată selecția pentru o nouă echipă managerială a instituției.

Președintele AMEPIP Mihai Precup, vicepreședinții Ciprian Hojda și Victor Moraru și-au înaintat astăzi demisiile la Secretariatul General al Guvernului, urmând să fie publicate în Monitorul Oficial deciziile de eliberare din funcție.

Cei trei membri ai conducerii AMEPIP au luat această decizie atât pentru a menține relația de credibilitate între Guvernul României și instituțiile europene, cât și pentru a nu exista vreun risc cu privire la aprobarea cererii de plată numărul 3 din Planul Național de Redresare și Reziliență de către Comisia Europeană.

Un nou proces de selecție va fi organizat pentru alegerea și numirea unei noi conduceri. Coordonatele și mecanismul acestui proces de selecție sunt stabilite împreună cu reprezentanții Comisiei Europene și aprobate de Guvern prin Hotărârea nr. 617 din 2023 privind organizarea și funcționarea Agenției pentru Monitorizarea și Evaluarea Performanțelor Întreprinderilor Publice. Acest act normativ a fost validat de Comisia Europeană, înainte de adoptare, în contextul consultărilor permanente pe care Guvernul României le are cu partenerii europeni în aplicarea Planului Național de Redresare și Reziliență.

Pentru a asigura continuitatea activității și funcționalitatea AMEPIP, ținând cont de perioada legală de preaviz și în condițiile organizării procesului de selecție pentru o nouă echipă managerială, conducerea interimară a instituției va fi asigurată de Ciprian Hojda.

**Informații suplimentare:**

Agenția pentru Monitorizarea și Evaluarea Performanțelor Întreprinderilor Publice funcționează în subordinea Guvernului și în coordonarea prim-ministrului, prin Secretariatul General al Guvernului.

AMEPIP are rolul de a elabora politica de proprietate a statului, care se aprobă prin lege, la propunerea Guvernului, de a coordona și monitoriza implementarea acțiunilor și politicilor de guvernanță corporativă la nivelul autorităților publice tutelare, respectiv de a aplica sancțiuni pentru abaterile identificate.

Prin operaționalizarea AMEPIP, România a făcut progrese în ceea ce privește guvernanța corporativă, domeniu în care Guvernul și-a asumat responsabilități atât prin Planul Național de Redresare și Reziliență, cât și prin procesul de aderare la Organizația pentru Cooperare și Dezvoltare Economică.

\*

Premierul Marcel Ciolacu: Expertiza și contribuția Google sunt esențiale pentru a pune în practică servicii publice performante și sigure pentru români

Premierul Marcel Ciolacu a avut o întrevedere cu reprezentanții Google și a participat la semnarea unui memorandum de înțelegere între Guvernul României și această companie, în contextul proiectelor pe care țara noastră le va dezvolta în infrastructura digitală, inovare și cercetare. Memorandumul de înțelegere a fost semnat, din partea Guvernului, de ministrul Cercetării, Inovării și Digitalizării, Bogdan Ivan.

„Avem proiecte ambițioase de reformă a administrației publice, care implică utilizarea tehnologiilor moderne precum Inteligența Artificială, îmbunătățirea eficienței operaționale, creșterea securității digitale, promovarea inovației în sectorul public și adoptarea cloud-ului. Avansăm în ceea ce privește transformarea digitală a serviciilor publice, suntem în linie dreaptă cu modernizarea sistemului fiscal pentru detectarea fraudelor și creșterea colectării, iar fiecare zi ne arată cât este de importantă creșterea rezilienței cibernetice. De asemenea, ne-am asumat operaționalizarea cloud-ului guvernamental. Expertiza și contribuția Google sunt esențiale pentru a pune în practică servicii publice performante și sigure pentru români", a afirmat premierul Marcel Ciolacu.

Prim-ministrul a subliniat că România este o piață atractivă pentru investitorii din domeniul tehnologiei informațiilor, atât prin oportunitatea proiectelor majore în centre de date și servicii de cloud, cât și datorită specialiștilor cu înaltă formare profesională și a legislației avansate.

„A fost o onoare să mă întâlnesc cu Marcel Ciolacu, premierul României, și cu ministrul digitalizării, Bogdan Ivan, pentru a discuta despre accelerarea transformării digitale pentru serviciile publice din România și oportunitățile de implementare a inteligenței artificiale”, a spus Thomas Kurian, CEO al Google Cloud. „Google Cloud este dedicat să contribuie la creșterea adoptării tehnologiilor cloud și la facilitarea serviciilor publice digitale inovatoare, în conformitate cu obiectivele României de transformare digitală și cu țintele Deceniului Digital al Europei pentru 2030”.

Reprezentanții Google și-au reafirmat, de asemenea, sprijinul pentru a contribui la creșterea rezilienței cibernetice a structurilor guvernamentale prin schimbul de bune practici, consolidarea competențelor digitale de bază și avansate și adoptarea tehnologiilor de cloud computing.

Această colaborare vizează utilizarea tehnologiilor moderne precum Inteligența Artificială, îmbunătățirea eficienței operaționale, îmbunătățirea experiențelor cetățenilor, sporirea securității digitale a Guvernului și promovarea inovației în sectorul public.

Informație Europeană

|  |  |
| --- | --- |
| Logoul Consiliului UE și al președinției ungare | **Președinția ungară a Consiliului UE**  **1 iulie-31 decembrie 2024**  Ungaria se axează pe șapte domenii tematice pentru lucrările sale din timpul președinției:   * creșterea competitivității UE * consolidarea politicii de apărare a UE * asigurarea coerenței și a naturii bazate pe merit a politicii de extindere * stoparea migrației ilegale * construirea viitorului politicii de coeziune * promovarea unei politici agricole a UE orientate către fermieri * gestionarea provocărilor demografice   ***„Europa se confruntă cu provocări comune reprezentate de războiul din vecinătatea noastră, concurența globală, o situație fragilă în materie de securitate, migrația ilegală, dezastrele naturale, efectele schimbărilor climatice și situația demografică.”*** - János Bóka, ministrul ungar al afacerilor europene, la prezentarea priorităților politice ale președinției ungare, 18 iunie 2024  Ungaria preia pentru a doua oară președinția prin rotație a Consiliului, continuând lucrările președinției anterioare (Belgia) înainte de a preda președinția următoarei țări (Polonia).   * [**Site-ul președinției ungare**](https://hungarian-presidency.consilium.europa.eu/en/programme/programme/) * [**Prioritățile președinției ungare**](https://hungarian-presidency.consilium.europa.eu/en/programme/priorities/) * [**Programul președinției ungare**](https://hungarian-presidency.consilium.europa.eu/en/programme/programme/) |

🏵🏵🏵

NOUTĂȚI – Informații UTILE

Programul Asistență Tehnică: Instrucțiunea nr. 3 privind ajustarea baremului pentru cost unitar standard conform Metodologiei de stabilire a costului unitar standard pentru operațiuni care cuprind participări la cursuri de pregătire profesională în străinătate

Autoritatea de Management pentru Programul Asistență Tehnică 2021- 2027 publică [**Instrucțiunea nr. 3 privind ajustarea baremului pentru cost unitar standard conform Metodologiei de stabilire a costului unitar standard pentru operațiuni care cuprind participări la cursuri de pregătire profesională în străinătate**.](https://mfe.gov.ro/wp-content/uploads/2024/07/baa2521f900ed1f2b73b169f9ec40f1c.pdf)

Sursa: MIPE

\*

PTJ: Lista proiectelor contractate la data de 15 iulie 2024

Autoritatea de Management pentru Programul Tranziție Justă (AM PTJ) publică [**Lista proiectelor contractate la data de 15 iulie 2024**.](https://mfe.gov.ro/wp-content/uploads/2024/07/c56a3896e761121128c93dc65d87be40.xlsx)

\*

MINISTERUL ENERGIEI A ÎNCHEIAT CONSULTAREA PUBLICĂ PENTRU STRATEGIA ENERGETICĂ A ROMÂNIEI 2025-2035, CU PERSPECTIVA ANULUI 2050

Ministerul Energiei a încheiat perioada de consultare publică pentru Strategia Energetică a României 2025-2035, cu perspectiva anului 2050, desfășurată în intervalul 14 iunie – 13 iulie.

Pe parcursul acestei perioade, Ministerul Energiei a primit peste 100 de puncte de vedere scrise din partea asociațiilor din industrie, experților, ONG-urilor de mediu, societății civile și altor actori interesați. De asemenea, în perioada consultării interinstituționale, Ministerul Energiei a primit puncte de vedere din partea ministerelor, agențiilor și instituțiilor publice relevante.

„După 15 ani, România va avea într-un final o strategie națională în domeniul energiei. Prin această strategie, Guvernul României va putea să prioritizeze investiții, proiecte și va putea să mențină o linie clară în privința modului în care se va realiza tranziția energetică în următorul deceniu. În aceste zile vedem cu toții cât de importantă este o viziune coerentă de planificare și prioritizare a investițiilor.

Suntem recunoscători pentru implicarea activă a tuturor actorilor în acest proces de consultare publică. Punctele de vedere și sugestiile primite sunt importante pentru a putea alinia Strategia Energetică la nevoile României de astăzi și de mâine. Vom analiza cu atenție toate contribuțiile și vom asigura integrarea acestora în documentul final. Ne dorim ca strategia energetică națională să asigure să asigure bazele dezvoltării României în condiții de securitate energetică, prețuri corecte pentru cetățeni și companii, precum și sustenabilitate și protecție a mediului”, a declarat Ministrul Energiei, Sebastian Burduja

În data de 3 iulie, Ministerul Energiei a organizat o dezbatere publică în cadrul căreia actorii interesați și-au exprimat punctele de vedere și au discutat aspectele esențiale ale Strategiei Energetice.

După analiza și integrarea propunerilor de către echipa Ministerului Energiei, va fi inițiată procedura de avizare, necesară înainte de aprobarea în Guvern, prin Hotărâre de Guvern, a Strategiei Energetice Naționale. Ministerul Energiei rămâne un partener activ de dialog pentru toți actorii din sectorul energetic.

Sursa: Ministerul Energiei

\*

MINISTRUL ENERGIEI, SEBASTIAN-IOAN BURDUJA, A SEMNAT ÎNCĂ 24 DE CONTRACTE DE FINANȚARE ÎN CADRUL UNUI APEL REALIZAT PRIN FONDUL PENTRU MODERNIZARE PENTRU INVESTIȚII ÎN SURSE REGENERABILE ȘI STOCAREA ENERGIEI.

Ministrul Energiei, domnul Sebastian-Ioan Burduja, a semnat 24 de contracte de finanțare în cadrul apelului finanțat prin Fondul pentru modernizare, Programul-cheie 1: Surse regenerabile de energie și stocarea energiei – Sprijinirea investițiilor în noi capacități de producere a energiei electrice produsă din surse regenerabile pentru autoconsum pentru entități publice.

Valoarea totală a proiectelor finanțate este de 68.077.227,21 lei (13.682.764,64 euro), valoarea totală a finanțării din Fondul pentru modernizare este de 62.118.458,89 lei (12.485.118,56 euro), iar capacitatea totală instalată este de 9,54986 MW

„Prin semnarea acestor 24 de noi contracte de finanțare, ne reconfirmăm angajamentul pentru dezvoltarea de noi capacități de producție a energiei regenerabile în România. Aceste proiecte nu numai că vor contribui la creșterea capacității de producție a energiei verzi, dar vor aduce și beneficii semnificative pentru comunitățile locale prin reducerea facturilor pentru instituțiile publice locale, asigurarea autonomiei energetice și protejarea mediului.

Aceste investiții sunt esențiale pentru a construi un viitor sustenabil și pentru a asigura tranziția către o economie verde. De la începutul mandatului meu, am ales să prioritizăm investițiile din PNRR și Fondul pentru Modernizare. Nu sunt efecte care se vor resimți într-un timp scurt, dar pe termen mediu și lung, aceste noi capacități de producție vor ajuta la dobândirea independenței energetice în țara noastră, vor asigura un mediu mai curat și vor reduce prețul energiei din facturile românilor. Vom continua să sprijinim astfel de inițiative și să investim în viitorul energetic al României”, a declarat Ministrul Energiei, Sebastian Burduja.

**Între cei 24 de beneficiari ai finanțării din Fondul pentru modernizare se numără** Universitatea Ovidius Constanța, Institutul Național de Cercetare-Dezvoltare în Construcții, Urbanism și Dezvoltare Teritorială Durabilă „URBAN-INCERC”, primăria Municipiului Slobozia, **primăria Orașului Hațeg** și **primăriile a 20 de comune din județele** Iași, Cluj, **Hunedoara**, Tulcea, Ilfov, Timiș, Suceava, Olt, Mureș, Constanța, Arad și Neamț.

Sursa: Ministerul Energiei

\*

COMANDAMENTUL DE VARĂ PENTRU SECTORUL ENERGETIC A DISCUTAT MAI MULTE MĂSURI IMEDIATE, DAR ȘI RECOMANDĂRI ADRESATE POPULAȚIEI, PENTRU A EVITA SUPRAÎNCĂRCAREA REȚELEI ENERGETICE NAȚIONALE

În contextul perioadei deosebit de călduroase prin care trecem, Ministrul Energiei, domnul Sebastian Burduja, a prezidat Comitetul Ministerial pentru Sectorul Energetic. În cadrul întâlnirii au fost analizate mai multe subiecte: Situația actuală din sistemul energetic național; impactul condițiilor meteorologice și soluțiile necesare; Evoluția consumului și producției pe termen scurt și mediu.

**Măsuri imediate impuse în urma Comitetului:**

* Monitorizarea Permanentă a Rețelelor: Am intensificat monitorizarea rețelelor de distribuție a energiei pentru a detecta și remedia rapid orice incident. Echipele tehnice sunt în alertă pentru a interveni prompt în caz de avarii.
* Coordonare cu Operatorii de Distribuție: Suntem în contact constant cu operatorii de distribuție pentru a asigura o gestionare eficientă a consumului de energie și a preveni eventualele supraîncărcări.
* Creșterea Capacității de Producție: În cadrul Comandamentului de Vară am solicitat Dispeceratului Energetic Național, precum și centralelor electrice să fie pregătite să funcționeze la capacitate maximă pentru a face față cererii crescute de energie.

**În același timp, reprezentanții Comandamentului de Vară au făcut unele recomandări pentru toți consumatorii:**

* Eficientizarea Consumului de Energie: Încurajăm cetățenii să utilizeze energia electrică cu responsabilitate, evitând consumul excesiv în orele de vârf de seară (18:00 – 22:00); Recomandăm utilizarea aparatelor electrocasnice mari (mașini de spălat, uscătoare, etc.) în afara acestui interval;
* Utilizarea Responsabilă a Aparatelor de Aer Condiționat: setați termostatele aparatelor de aer condiționat la o temperatură constantă moderată, de aproximativ 24-26°C, pentru a evita suprasolicitarea rețelei.

„În cadrul Comitetului Ministerial pentru Sectorul Energetic am cerut creșterea producției de energie din toate sursele, în principal producția în bandă, pentru a putea face față consumului mai mare din această perioadă.

La nivelul Departamentului Energetic Național avem experți de top. În această perioadă, cu precădere, se monitorizează atent producția și consumul, iar echilibrul sistemului este prioritate zero. Pot apărea avarii punctuale, locale, iar operatorii de distribuție sunt pregătiți să intervină. Dar nu se pune problema unor întreruperi pe scară largă a furnizării de energie electrică.

Trebuie să fim, totuși, realiști, după 34 de ani în care investițiile, mai ales cele publice, în sectorul energetic au fost la un nivel extrem de redus, nu putem să ne așteptăm la miracole. Cu toate acestea, într-un singur an, am atras finanțări nerambursabile de 13,6 miliarde euro — în producție, în transport, în distribuție”, a declarat Ministrul Energiei, Sebastian Burduja.

La întâlnire au participat reprezentanți ai Ministerului Energiei, Transelectrica – Dispeceratul Energetic Național (DEN), OPCOM, ANRE, Transgaz, principalii producători și distribuitori. Ministerul Energiei va continua să monitorizeze situația și să ia toate măsurile necesare pentru protecția sistemului energetic național, garantând furnizarea continuă și sigură a energiei electrice.

Sursa: Ministerul Energiei

\*

Suplimentarea bugetului MADR pentru măsurile de sprijin aflate în derulare

n Ședința Guvernului din data de 18 iulie 2024 a fost aprobată o Hotărâre privind alocarea unor sume din Fondul de rezervă bugetară al Guvernului pe anul 2024, pentru suplimentarea bugetului Ministerului Agriculturii și Dezvoltării Rurale. Sumele solicitate în cuantum de 578.000.000 lei credite bugetare vor fi utilizate pentru asigurarea integrală a resurselor necesare pentru plata unor cheltuieli importante aferente programelor și măsurilor de sprijin destinate producătorilor agricoli afectați de inflație, de războiul din Ucraina și de condițiile pedoclimatice dificile din acest an. Pentru asigurarea acestor disponibilități financiare, prin actul normativ se suplimentează și creditele de angajament aferente în cuantum de 278.000.000 lei.

Astfel, sumele suplimentate au următoarele destinații:

- 100.000.000 lei credite de angajament și credite bugetare pentru ***obiectivele de investiții cuprinse în programul de investiții a Agenției Naţionale de Îmbunătățiri Funciare în cadrul Programul National de Reabilitare a Infrastructurii Principale de Irigații din România***. Acestea sunt necesare pentru **respectarea graficelor de execuție** conform contractelor cu lucrări în derulare, respectiv **achiziția de echipamente și utilaje tehnologice** pentru punerea în funcțiune sau reabilitarea stațiilor de pompare ce asigura livrarea apei către beneficiarii de terenuri agricole; **realizarea de lucrări de impermeabilizare a canalelor de irigații și derularea Contractelor de proiectare**, respectiv predarea documentațiilor aflate în diferite stadii de elaborare a acestora: studii de teren, Expertize tehnice, Documentații pentru Obținere avize acorduri, autorizații sau documentații de avizare a lucrărilor de intervenții, ce urmează a fi predate conform termenelor prevăzute în graficele aferente contractelor în derulare;

- 300.000.000 lei credite bugetare pentru **susținerea activităților de investiții în sectorul creșterii suinelor și în sectorul avicol**, reglementate de Legea 227/2018 și Legea 195/2018;

- 60.000.000 lei credite de angajament și credite bugetare pentru **subvenționarea accizei pentru motorina utilizată în agricultură aferente activităților trimestrului 2**;

- 45.000.000 lei credite de angajament și credite bugetare pentru **plata ajutorului de stat la producția de usturoi**, acordat în baza prevederilor Legii nr. 206/ 2024 pentru aprobarea OG nr. 13/2024;

- 33.000.000 lei credite de angajament și credite bugetare pentru încheierea de angajamente legale de către APIA în vederea **actualizării ortofotoplanurilor** pe o suprafață totală de cel puțin 48.425 kmp în anul 2024 și pentru **servicii de dezvoltare ale sistemului informatic al APIA**, pentru a nu periclita activitățile specifice pe fluxurile de dezvoltare și a pregăti realizarea plăților către fermieri, precum și etapele specifice de calcul pentru plățile în avans și nu în ultimul rând pregătirea plăților finale.

- 40.000.000 lei credite de angajament și credite bugetare pentru cheltuieli curente necesare desfășurării activității la nivel central și instituții subordonate.

Sursa: MADR

\*

Peste 550 de milioane de euro solicitate pentru modernizarea și înființarea sistemelor de irigații

[](https://madr.gov.ro/media/k2/items/cache/1455da4c84d33b5687243eb28f50141e_XL.jpg)Ministerul Agriculturii și Dezvoltării Rurale, prin Agenția pentru Finanțarea Investițiilor Rurale, anunță **închiderea azi, 15 iulie 2024, a sesiunii de primire a cererilor de finanțare pentru DR-25 Modernizarea infrastructurii de irigații și pentru DR-26 Înființarea sistemelor de irigații, intervenții finanțate cu fonduri nerambursabule din Planul Strategic 2023 – 2027.**

Pentru sesiunea din acest an, alocarea financiară a fost de 400.000.000 de euro pentru modernizarea infrastructurii de irigații (DR-25) și de 102.421.176 de euro pentru înființarea sistemelor de irigații (DR-26).

De la momentul lansării sesiunii și până în prezent (intervalul 15 martie - 15 iulie 2024) s-au depus on-line pe www.afir.ro 357 de solicitări de finanțare în valoare totală de 530.717.784 euro, gradul de depunere pentru modernizarea infrastructurii de irigații (DR-25) depășind alocarea financiară și ajungând la peste 130%, ceea ce denotă un interes deosebit din partea Organizațiilor Utilizatorilor de Apă pentru Irigații (OUAI-urilor).

Valoarea maximă a finanțării care se poate obține pentru modernizarea sistemelor de irigații prin intermediul DR-25 este de 1.500.000 de euro/ beneficiar, iar sprijinul public este de 100% nerambursabil raportat la costurile eligibile.

Totodată, prin AFIR, s-a derulat sesiunea de primire a cererilor de finanțare pentru DR-26 Înființarea sistemelor de irigații, în intervalul 15 ianuarie – 15 iulie 2024, cu o alocare de 102.421.176. Prin DR-26 s-au depus 48 de solicitări de finanțare cu o valoare de 21.045.515 de euro.

Reamintim că valoarea maximă a finanțării care se poate obține pentru înființarea sistemelor de irigații prin intermediul DR-26 este de 500.000 de euro/ beneficiar, iar sprijinului public nerambursabil este de 65% din costurile eligibile aferente proiectului.

Sursa: MADR

\*

Sardeluță marinată fabricată potrivit tradiției din România - Specialitate Tradițională Garantată (STG) devine al XIV-lea produs românesc recunoscut și înregistrat la nivel european

[](https://madr.gov.ro/media/k2/items/cache/d6ec165f344a94afeeb01edfa2d39568_XL.jpg)În Jurnalul Oficial al Uniunii Europene, 2024/1966 (seria L), s-a publicat astăzi, ***17 iulie 2024***, ***REGULAMENTUL DE PUNERE ÎN APLICARE (UE) 2024/1966 AL COMISIEI din 16 iulie 2024 de înregistrare a unei denumiri în Registrul specialităților tradiționale garantate [„Sardeluță marinată” (STG)].***

**Astfel, celor 13 produse românești recunoscute și înregistrate** la nivel european li ***se adaugă cel de al 14-lea*** produs, ***Specialitate Tradițională Garantată***, respectiv **Sardeluță marinată fabricată potrivit tradiției din România – STG.**

Produsele României protejate la nivelul UE sunt clasificate astfel:

* **11 produse cu Indicații Geografice Protejate (I.G.P.):** Magiun de prune de Topoloveni, Salam de Sibiu, Novac afumat din Țara Bârsei, Scrumbie afumată de Dunăre, Telemea de Sibiu, Cârnați de Pleșcoi, Cașcaval de Săveni, Salata cu icre de știucă de Tulcea, Pită de Pecica, Salinate de Turda, Plăcinta dobrogeană;
* **1 produs cu Denumire de Origine Protejată (DOP)** - Telemea de Ibănești;
* ***2 produse cu Specialitate Tradițională Garantată (STG), respectiv-Salată tradițională cu icre de crap (înregistrată din anul 2021), și, de astăzi, 17 iulie 2024,* Sardeluța marinată fabricată potrivit tradiției din România – STG.**

În prezent, România mai are și alte produse care se află în etapa de verificare, la nivelul Comisiei Europene, în vederea înregistrării și dobândirii Indicației Geografice Protejate, respectiv Batog deltaic de sturion, Babic de Buzău și Cârnați din topor din Vâlcea.

***INFORMAȚII SUPLIMENTARE***

Denumirea produsului „**Sardeluță marinată fabricată potrivit tradiției din România**” a dobândit protecția pe sistemul de calitate Specialitate Tradițională Garantată (STG), în baza *Regulamentului (UE) nr. 1151/2012 privind sistemele din domeniul calității produselor agricole şi alimentare*, fiind o rețetă tradițională, transmisă de la o generație la alta de peste 30 de ani.

Materia primă pentru produsul „**Sardeluță marinată fabricată potrivit tradiției din România STG**” este șprotul - pește mic, marin (pește din specia *Sprattus sprattus phalericus* și *Sprattus*), folosit de mai multe decenii în preparate marinate, semiconserve și conserve. Șprotul este un pește pelagic cu o consistență fragedă, suculentă, de dimensiuni mici, predominant de 65-90 mm, cu corpul alungit, comprimat medio-lateral, având flancurile și partea ventrală argintii, iar partea dorsală cu reflexii albastru-închis, verzui.

Ingredientele folosite de-a lungul timpului pentru marinare și soluțiile de acoperire sunt: sare gemă neiodată, oțet din vin, vin alb, zahăr, ulei de floarea-soarelui, boia de ardei dulce, ardei iute tip chili, piper negru boabe, foi de dafin, ienibahar boabe, coriandru boabe.

„**Sardeluță marinată fabricată potrivit tradiției din România STG**” este obținută printr-un proces de marinare a materiei prime, șprot, obținându-se trei variante diferite, prin dozarea în ambalaj a unor soluții de acoperire distincte. Prin adăugarea la șprotul marinat a sosului de vin, a uleiului de floarea-soarelui, a uleiului de floarea-soarelui picant precum și aromatizarea distinctă cu ingrediente, produsele capătă o identitate gustativă aparte, cu calități organoleptice deosebite. În funcție de soluția de acoperire folosită, denumirea produsului pe etichetă trebuie completată cu elemente specifice de informare, astfel: în vin, în ulei de floarea-soarelui, în ulei de floarea-soarelui picant.

Principalele caracteristici ale produselor sunt aspectul, consistența, culoarea, aroma și gustul, mirosul. Aspectul este de pești decapitați, eviscerați, cu structură fermă, fără abdomen spart și fără piele jupuită. Sardeluța este fragedă, suculentă, în lichid de acoperire specific fiecărui produs. Păstrează culorile peștelui proaspăt, partea superioară a corpului este de culoare gri verzui, iar flancurile și partea ventrală, argintii, prezentând un joc de culori cu reflexii. Pentru produsul „Sardeluță marinată” (în vin) și „Sardeluță marinată” (în ulei de floarea-soarelui), culoarea soluției de acoperire este translucidă cu reflexii argintii. La produsul „Sardeluță marinată” (în ulei picant), lichidul este translucid cu reflexe argintii și nuanță roșiatică. Aroma produselor este dată de ingredientele folosite, respective ienibahar, coriandru, piper negru, foi de dafin. Pentru „Sardeluță marinată” (în ulei picant), aroma este dată de ardeiul iute (chili) și boiaua de ardei dulce.

Gustul produsului „Sardeluță marinată” (în vin) este de pește marin, acrișor, însoțit de aroma oțetului din vin și cea de vin alb. „Sardeluță marinată” (în ulei de floarea-soarelui) are gust de pește marin, însoțit de gustul neutru al uleiului de floarea-soarelui. Produsul „Sardeluță marinată” (în ulei picant) are gust de pește marin, potențat de gustul de ardei iute.

Denumirea „Sardeluță marinată - STG” a primit denumirea “ **Sardeluță marinată fabricată potrivit tradiției din România – STG**”, în urma finalizării opoziției cu R. Bulgară. Comisia Europeană a declarat admisibilă opoziția R. Bulgară, prin motivarea că respectă prevederile din legislația pe sisteme de calitate europene (Reg. nr. 1151/2012), respectiv:

“Art. 18 […]

*3) Dacă se demonstrează, în cadrul procedurii de opoziţie menţionate la articolul 51, că denumirea este, de asemenea, utilizată într-un alt stat membru sau într-o ţară terţă pentru a distinge produse comparabile sau produse care au o denumire identică sau similară, decizia privind înregistrarea, luată în conformitate cu articolul 52 alineatul (3), poate prevedea ca denumirea specialităţii tradiţionale garantate să fie însoţită de menţiunea* ***„fabricat potrivit tradiţiilor”, urmată imediat de numele ţării sau regiunii respective.***[...]”

În vederea dobândirii protecției europene, documentația a fost înaintată Ministerului Agriculturii și Dezvoltării Rurale (MADR) de către grupul aplicant **ASOCIAȚIA** „**RO PESCADOR**” (format din operatorii economici: DELTAICA SEAFOOD S.R.L. (procesator) și furnizor materie primă: INTERFRIG FISH S.R.L. și BBG ACCES CONSULT S.R.L.).

Grupul aplicant are un rol important, conferit de art. 45 din Regulamentul nr.1151/2012 conform căruia acesta trebuie să contribuie la garantarea calităţii, reputaţiei şi autenticităţii produsului “**Sardeluță marinată fabricată potrivit tradiției din România – STG**” pe piaţă, prin monitorizarea utilizării comerciale a denumirii şi informarea autorităţilor competente în vederea asigurării protecţiei juridice. Totodată, grupul aplicant trebuie să desfăşoare activităţi de informare şi promovare a produsului către consumatori.

Documentația este publică pe site-ul [www.madr.ro](http://www.madr.ro/), la link-ul [https://www.madr.ro/docs/ind-alimentara/2024/Caiet-de-sarcini-Sardeluta-STG-ed.-1-rev-1-apr.-2024.pdf](https://madr.gov.ro/docs/ind-alimentara/2024/Caiet-de-sarcini-Sardeluta-STG-ed.-1-rev-1-apr.-2024.pdf).

**Descarcă ataşamente:**

*  [**Regulamentul de punere în aplicare (UE) 2024/1966 al Comisiei din 16 iulie 2024 de înregistrare a unei denumiri în Registrul specialităților tradiționale garantate [„Sardeluță marinată” (STG)]**](https://madr.gov.ro/comunicare/download/6323_e7ef4134fced460b23e36b5d415e13b1.html)

Sursa: MADR

\*

Aproape 300 de milioane de lei, pentru noi proiecte finanțate prin Programul Național de Investiții ”Anghel Saligny” în 15 județe

Ministrul Adrian-Ioan Veștea a semnat, 18 noi contracte de finanțare prin Programul Național de Investiții ”Anghel Saligny”, în valoare totală de 294.193.915,93 de lei.

Contractele, semnate împreună cu o parte dintre beneficiarii proiectelor, vizează modernizarea infrastructurii rutiere, dar și înființarea sau modernizarea sistemelor de alimentare cu apă potabilă, a rețelelor de canalizare menajeră și a sistemelor de distribuție a gazelor naturale.

*”Încurajez toți primarii, indiferent de județul în care se află, să identifice problemele cu care se confruntă comunitățile pe care le conduc și să acceseze fondurile naționale disponibile, pentru a veni cu soluțiile potrivite. Totodată, reiterez disponibilitatea mea și a experților din cadrul Ministerului Dezvoltării de a sprijini, prin mijloacele de care dispunem, orice inițiativă a unui reprezentant local în acest sens”*, a precizat ministrul Adrian-Ioan Veștea.

[**Anexă: Lista contractelor semnate**](https://www.mdlpa.ro/uploads/articole/attachments/66964ce2062e6826467811.xlsx)

|  |  |  |  |  |  |
| --- | --- | --- | --- | --- | --- |
| **Nr. Crt.** | **ID** | **Județ** | **UAT** | **Denumire obiectiv de investiţii** | **Suma alocată** |
| **11** | 12586 | Hunedoara | Vulcan | Modernizare str. Morii, str. Griviței din municipiul Vulcan, judeţ Hunedoara | 4.441.113,37 |

Sursa: MDLPA

\*

PEO: informează solicitanții că vor primi solicitări de clarificări aferente etapei de evaluare tehnică și financiară preliminară (ETFP) formulate de Comisia de evaluare a proiectelor depuse în cadrul apelurilor de proiecte „Primul student în familie”

Autoritatea de Management pentru Programul Educație și Ocupare (PEO) 2021 – 2027 informează solicitanții că, începând cu data de 19.07.2024, vor primi prin sistemul informatic MySMIS 2021+ **solicitări de clarificări aferente etapei de evaluare tehnică și financiară preliminară (ETFP) formulate de Comisia de evaluare a proiectelor** depuse în cadrul apelurilor de proiecte:

**„Primul student în familie” Regiuni mai putin dezvoltate PEO/291/PEO\_P6/OP4/ESO4.6/PEO\_A40**

* **„Primul student în familie” Regiunea dezvoltata Bucuresti-Ilfov PEO/292/PEO\_P6/OP4/ESO4.6/PEO\_A40**

**Solicitanții sunt rugați să verifice periodic contul MySMIS 2021+ și să răspundă punctual în termenul precizat în cadrul scrisorii de clarificare, conform Metodologiei de verificare, evaluare și selecție a proiectelor în cadrul Programului Educație și Ocupare (PEO) 2021 – 2027.**

Sursa: MIPE

\*

PoIDS: Listele intermediare ale cererilor de finanțare care au fost respinse în etapa de evaluare tehnică și financiară preliminară pentru apelurile de proiecte Comunități de Seniori

Autoritatea de Management pentru Programul Incluziune si Demnitate Sociala (PoIDS) 2021 – 2027 publică **listele intermediare ale cererilor de finanțare** **care au fost respinse** în etapa de evaluare tehnică și financiară preliminară pentru apelurile de proiecte:

* [**Comunități de Seniori – Regiuni mai puțin dezvoltate PIDS/65/PIDS\_P6/OP4**](https://mfe.gov.ro/wp-content/uploads/2024/07/bb16ad18d0ccdd6c42bf6c9b80c06f95.pdf)
* [**Comunități de Seniori – Regiunea București-llfov PIDS/75/PIDS\_P6/OP4**](https://mfe.gov.ro/wp-content/uploads/2024/07/e593f7157240a304197ce39cf73c19e8.pdf)

Începând cu data prezentului anunț, solicitanții ale căror cereri de finanțare au fost respinse în această etapă vor primi, prin sistemul informatic MySMIS 2021, notificarea privind rezultatul verificării tehnice și financiare preliminare și grilele de evaluare.

**Solicitantul poate contesta rezultatul evaluării cererii lui de finanțare o singură dată pentru fiecare etapă. Contestațiile se vor depune de solicitant în sistemul MySMIS 2021, în termenul precizat în cadrul notificării privind rezultatul verificării tehnice și financiare preliminare.**

Sursa: MIPE

\*

PoIDS: Lista intermediară a cererilor de finanțare admise în etapa de evaluare tehnică și financiară calitativă (ETFC) pentru apelul de proiecte Incluziune socială pentru persoane cu dizabilități prin tehnologii asistive și de acces

Autoritatea de Management pentru Programul Incluziune și Demnitate Socială (PoIDS) 2021 – 2027 publică [**Lista intermediară a cererilor de finanțare admise**](https://mfe.gov.ro/wp-content/uploads/2024/07/7862d4ea49e338bfab785845f57efc27.pdf) în etapa de **evaluare tehnică și financiară calitativă** (ETFC) pentru **apelul de proiecte Incluziune socială pentru persoane cu dizabilități prin tehnologii asistive și de acces PIDS/368/PIDS\_P7/OP4**.

**Incepând cu data prezentului anunț, solicitantul va primi prin sistemul electronic MySMIS 2021+ notificarea cu privire la rezultatul evaluării tehnice și financiare calitative.**

Solicitantul poate contesta rezultatul evaluării cererii lui de finanțare o singură dată pentru fiecare etapă. Contestația se va depune de solicitant în sistemul MySMIS 2021+ în termenul precizat în cadrul notificării privind rezultatul verificării tehnice și financiare calitative.

Sursa: MIPE

\*

PoIDS: Informare solicitanți privind solicitările de clarificări aferente etapei de evaluare tehnică și financiară calitativă pentru apelurile de proiecte Sprijin pentru funcționarea grupurilor de acțiune locală, managementul Strategiilor de Dezvoltare Locală și evaluarea impactului în comunitate

Autoritatea de Management pentru Programul Incluziune si Demnitate Sociala (PoIDS) 2021 – 2027 informează solicitanții că începând cu data de 17.07.2024 vor primi, prin sistemul informatic MySMIS 2021+, **solicitări de clarificări aferente etapei de evaluare tehnică și financiară calitativă** (ETFC) formulate de Comisia de evaluare a proiectelor depuse în cadrul apelurilor de proiecte:

* **„Sprijin pentru funcționarea grupurilor de acțiune locală, managementul Strategiilor de Dezvoltare Locală și evaluarea impactului în comunitate” – Regiunea dezvoltată PIDS/269/PIDS\_P1/OP4/ESO4.11/PIDS\_A10**
* **„Sprijin pentru funcționarea grupurilor de acțiune locală, managementul Strategiilor de Dezvoltare Locală și evaluarea impactului în comunitate” – Regiuni mai puțin dezvoltate PIDS/270/PIDS\_P1/OP4/ESO4.11/PIDS\_A10**

Solicitanții sunt rugați să verifice periodic contul MySMIS 2021+ și să răspundă punctual în termenul precizat în cadrul scrisorii de clarificare, conform Metodologiei de verificare, evaluare și selecție a proiectelor în cadrul Programului Incluziune si Demnitate Sociala (PoIDS) 2021 – 2027.

Sursa: MIPE

\*

Programul Asistență Tehnică: Ghidul pentru monitorizarea indicatorilor Programului Asistență Tehnică 2021-2027, varianta revizuită iulie 2024

Autoritatea de Management pentru Programul Asistență Tehnică publică [**Ghidul pentru monitorizarea indicatorilor Programului Asistență Tehnică 2021-2027, varianta revizuită iulie 2024**.](https://mfe.gov.ro/wp-content/uploads/2024/07/6bd0616c3bb42d9f710b0a4ad8732b7b.zip)

Sursa: MIPE

\*

APIA a extras eșantionul de control aferent Campaniei 2024

Agenția de Plăți şi Intervenție pentru Agricultură (APIA) informează că **a fost extras eșantionul de control pentru Campania 2024**, aferent schemelor de plată pe suprafață, măsurilor de dezvoltare rurală, schemelor de ajutor din sectorul zootehnic și condiționalitate din cererea de plată.

Astfel, **eșantionul de control** extras din baza de date APIA conține un număr total de **13.160 fermieri** și o suprafață totală controlată de **795.003,69 ha**, pentru care se vor verifica respectarea normelor de condiţionalitate, a cerințelor minime și specifice aferente schemelor de plată în sectorul vegetal şi în sectorul zootehnic, după cum urmează:

* pentru controlul pe teren aferent schemelor de ajutor din sectorul vegetal – **7.912** fermieri;
* pentru controlul pe teren aferent schemelor de ajutor din sectorul zootehnic **– 5.356** fermieri;
* pentru controlul pe teren privind condiționalitatea – **1.314** fermieri.

În conformitate cu *Procedura operațională de control clasic pe teren aplicabilă în Campania 2024,* **APIA are obligația ca** **până la data de 11 octombrie 2024 să efectueze controlul la fața locului pentru cererile de plată eșantionate în acest scop**, iar controlul aferent al unor obligații/cerințe specifice se va efectua, după caz, în iarna sau primăvara anului următor. În cazul în care fermierii refuză efectuarea controlului pe teren de către inspectorii APIA, cererea de plată va fi respinsă de la plată.

Facem precizarea că eșantionul de control aferent Campaniei 2024 este mai mic cu un număr de 3.128 de fermieri față de Campania 2023.

Ca în fiecare an, instituția noastră se bazează pe cooperarea și sprijinul fermierilor pentru ca această activitate să se desfășoare în mod corespunzător.

Sursa: APIA

Fermierii au obligația respectării GAEC 3 – Interdicția de a incendia miriștile și GAEC 10 – Interdicţia de a incendia vegetaţia pajiştilor permanente

Agenţia de Plăţi şi Intervenţie pentru Agricultură (APIA) informează că **începând cu anul de cerere 2024 pe lângă standardul *GAEC 3*** ***– Interdicția de a incendia miriștile* se pune în aplicare și standardul *GAEC 10* – *Interdicţia de a incendia vegetaţia pajiştilor permanente***, ca parte a normelor de condiţionalitate ce trebuie respectate de către fermieri în vederea accesării intervențiilor sub formă de plăți directe și a unor intervenții și măsuri pentru dezvoltare rurală.

Fermierii care primesc sprijin prin intervențiile din Planul Național Strategic PS 2023-2027 trebuie **să respecte normele privind condiționalitatea pe întreaga exploatație agricolă și pe tot parcursul anului de cerere**.

Prin respectarea celor două GAEC-uri, respectiv GAEC 3 și GAEC 10, fermierii contribuie la reducerea emisiilor de gaze cu efect de seră (GES) provenite din agricultură, prin interdicția arderii miriştilor, a vegetației uscate și a resturilor vegetale existente pe terenurile arabile precum și a vegetației pajiștilor permanente.

**Standardul GAEC 3** este aplicabil pentru toate exploatațiile agricole și trebuie respectat de către toți fermierii care au la dispoziție terenuri arabile. Fermierii care utilizează terenuri arabile nu trebuie să ardă miriştile şi/sau resturile vegetale rezultate după recoltarea culturilor (paie de cereale păioase, vreji de plante proteice sau de cartof, coceni de porumb, tulpini de floarea-soarelui, rapiţă ş.a.).

**Standardul GAEC 10** se aplică pe toate pajiștile permanente de pe teritoriul național.

Vegetația pajiștilor permanente include vegetația uscată existentă pe pășuni și fânețe, miriștea și resturile vegetale rămase în urma pășunatului sau după recoltarea fânului, precum și vegetația invazivă sau vegetația dăunătoare covorului ierbos pe pajiștile permanente.

Obiectivul principal al standardelor GAEC 3 și GAEC 10 îl reprezintă menținerea nivelului de materie organică din sol.

Pentru a întări măsurile de verificare a respectării standardelor GAEC 3 și GAEC 10 de către fermieri, APIA a încheiat Protocolul de colaborare nr. P272/11.04.2023 //3179/20.04.2023 //92433/20.04.2023, *privind acţiunile de monitorizare a modului de respectare de către fermieri a normelor privind condiționalitatea referitoare la interdicția arderii vegetației uscate de pe terenurile arabile și pajiștile permanente situate în siturile Natura 2000*, *cu completările și modificările ulterioare,* în baza căruia părţile se angajează să colaboreze pentru creşterea eficienţei acţiunilor de control.

Astfel, Agenţia de Plăţi şi Intervenţie pentru Agricultură, Garda Naţională de Mediu **(G.N.M.)** şi Inspectoratul General pentru Situaţii de Urgenţă **(I.G.S.U.)**, elaborează materiale informative (afișe, pliante, postere, comunicate de presă etc.) cu privire la interdicția arderii miriștilor și vegetației uscate pe terenurile arabile și de pe pajiștile permanente, și le transmit către structurile județene din subordine, în vederea diseminării către populație, în cadrul campaniilor de informare publică.

În cazul în care se constată că o anumită parcelă din cadrul exploataţiei a fost arsă, iar arderea se datorează unor cauze necunoscute, pentru a nu fi sancționati, fermierii pot prezenta în cel mai scurt timp la Centrul local/judeţean al APIA la care au depus cererea, copia Procesului verbal de intervenție întocmit de către Inspectoratul Judeţean pentru Situaţii de Urgenţă sau copia după sesizarea (plângerea) depusă la secția de Poliție pe raza căreia s-a produs arderea, iar după finalizarea cercetărilor trebuie să prezinte și copia documentului de soluționare a sesizării făcute. Neprezentarea acestor documente determină aplicarea de penalități ca urmare a nerespectării standardelor GAEC 3 și GAEC 10.

Documentele trebuie să fie întocmite înaintea efectuării controlului şi să fie valabile la data efectuării controlului.

Pentru mai multe informații privind normele de condiționalitate, vă rugăm să consultați:

* *Ordinul MADR/MMAP/ANSVSA nr. 54/570/32/2023* pentru punerea în aplicare a normelor privind condiționalitatea în cadrul intervențiilor sub formă de plăți directe și unor intervenții și măsuri pentru dezvoltare rurală, începând cu anul de cerere 2023, cu modificările și completările ulterioare;
* *Ghidul fermierului privind condiţionalitatea*, postat pe site-ul APIA: [**www.apia.org.ro**](http://www.apia.org.ro/) .

Sursa: APIA

\*

AFIR: Închidere sesiune DR-25 și DR-26

Agenția pentru Finanțarea Investițiilor Rurale anunță **închiderea sesiunii de primire a cererilor de finanțare pentru DR-25 Modernizarea infrastructurii de irigații și pentru DR-26 Înființarea sistemelor de irigații,** intervenții finanțate cu fonduri din Planul Strategic 2023 – 2027.

Pentru sesiunea din acest an, **alocarea financiară** a fost de **400.000.000 de euro pentru DR-25 și de 102.421.176 de euro pentru DR-26.**

De la momentul lansării sesiunii și până în prezent (intervalul 15 martie și 15 iulie 2024) s-au depus on-line, pe [www.afir.ro](http://www.afir.ro/), **375 de solicitări de finanțare în valoare totală de 557.549.806 euro**, **gradul de depunere pentru modernizarea infrastructurii de irigații (DR-25) fiind de peste 139%**, ceea ce denotă un interes deosebit din partea Organizațiilor Utilizatorilor de Apă pentru Irigații (OUAI-urilor).

Valoarea maximă a finanțării care se poate obține pentru **modernizarea sistemelor de irigații** prinintermediul **DR-25** este de **1.500.000 de euro/ beneficiar**, iar sprijinul public este de **100% nerambursabil** raportat la costurile eligibile.

Totodată, prin AFIR, s-a derulat sesiunea de primire a cererilor de finanțare pentru **DR-26** *Înființarea sistemelor de irigații*, în perioada 15 ianuarie – 15 iulie 2024,cu o alocare de 102.421.176**.** Prin DR-26 s-au depus **76 de solicitări** de finanțare cu o valoare de **32.887.693** euro.

Reamintim că valoarea maximă a finanțării care se poate obține pentru înființarea sistemelor de irigații prin intermediul **DR-26** este de **500.000 de euro/ beneficiar**, iar sprijinul public nerambursabil este de 65% din costurile eligibileaferente proiectului.

Sursa: AFIR

🏵🏵🏵

Consultări Publice

\*

Consultare publică, Programul Sănătate: Ghidul Solicitantului Investiții în infrastructură publică a unităților sanitare care furnizează servicii de recuperare

Ministerul Investițiilor și Proiectelor Europene, prin Autoritatea de Management pentru Programul Sănătate, lansează în consultare publică **Ghidul Solicitantului pentru apelul de proiecte: „Investiții în infrastructură publică a unităților sanitare care furnizează servicii de recuperare”** din cadrul Priorității 2 „Servicii de reabilitare, paliație și spitalizări pentru boli cronice adaptate fenomenului demografic de îmbătrânire a populației, impactului dizabilității și profilului de morbiditate”, Fond FEDR, Acțiunea A, Obiectivul specific RSO4.5.

Pentru acest apel de proiecte, solicitanți eligibili sunt unitățile sanitare publice de recuperare medicală, unitățile sanitare care furnizează servicii de recuperare medicală, unitățile administrativ-teritoriale, astfel cum sunt definite la art. 5 lit. pp) din Ordonanța de urgență a Guvernului nr. 57/2019, cu modificările și completările ulterioare, care au în coordonare/subordonare/autoritate sau dețin în administrare/proprietate unități sanitare publice de recuperare medicală, precum și Ministerul Sănătății, alte autorități și instituții publice centrale, inclusiv autorități și instituții publice centrale din sfera apărării, ordinii publice și siguranței naționale, respectiv a Academiei Române care au în coordonare/subordonare/autoritate sau dețin în administrare/proprietate unități sanitare publice de recuperare medicală. Parteneri eligibili pot fi oricare dintre entitățile care îndeplinesc condițiile pentru a fi solicitanți eligibili.

Conform Programului Sănătate, prezentul apel vizează investiții de tipul extindere /modernizare/ reabilitare și dotare în infrastructura unităților sanitare publice de recuperare medicală.

Alocarea totală pentru apelul de proiecte este de 150.000.000 de euro, din care alocarea totală pentru apelurile de proiecte care vor fi localizate în regiunile mai puțin dezvoltate este de 130.000.000 de euro, din care maximum 49,70% contribuție UE și 50,30% contribuție națională, respectiv alocarea totală pentru apelurile de proiecte care vor fi localizate în regiunea mai dezvoltată este de 20.000.000 de euro, din care maximum 20,60% contribuție UE și 79,40% contribuție națională.

**Ghidul Solicitantului este disponibil la:** [**https://mfe.gov.ro/ghiduri-ms/investitii-in-infrastructura-publica-a-unitatilor-sanitare-care-furnizeaza-servicii-de-reabilitare-recuperare-unitatilor-sanitare-acuti-in-vederea-transformarii-acestora-in-unitati-sanitare-care-fur/**](https://mfe.gov.ro/ghiduri-ms/investitii-in-infrastructura-publica-a-unitatilor-sanitare-care-furnizeaza-servicii-de-reabilitare-recuperare-unitatilor-sanitare-acuti-in-vederea-transformarii-acestora-in-unitati-sanitare-care-fur/)

**Propunerile și observațiile pot fi transmise pe adresa de ecmail** [**consultare.recuperarefedr@mfe.gov.ro**](mailto:consultare.recuperarefedr@mfe.gov.ro) **până la data de 09 august 2024, data încheierii procesului de consultare publică.**

Sursa: MIPE

\*

Ghid în consultare publică: New European Bauhaus – finanțări pentru proiecte pilot de revitalizare a spațiilor și clădirilor urbane

**Agenția pentru Dezvoltare Regională Vest**, în calitate de **Autoritate de Management pentru Programul Regional Vest 2021-2027**, a lansat în consultare publică, astăzi, 18.07.2024, ***Ghidul solicitantului de finanțare pentru Intervenția Regională 7.1.B - New European Bauhaus, apelul 1, proiecte pilot***.

Apelul beneficiază de un buget în valoare totală de **27,8 milioane de euro.** Vor fi sprijinite proiecte care conduc la revitalizarea și transformarea spațiilor și clădirilor urbane printr-o abordare multidisciplinară și colaborativă, cu accent pe aspectul estetic, medii de viață sănătoase și sigure, durabilitate, circularitate și incluziune.

În cadrul acestui apel vor putea aplica primăriile municipiilor reședință de județ din Regiunea Vest, singure sau în parteneriat alături de consilii județene, instituții publice de interes local și organizații non-guvernamentale.

Se vor finanța diferite tipuri de acțiuni:

* transformarea, reinventarea și revigorarea spațiilor publice urbane;
* crearea, modernizarea și extinderea infrastructurii verzi-albastre, cu facilitarea biodiversității urbane;
* conservarea, punerea în valoare și dezvoltarea patrimoniului cultural;
* reconversia funcțională și punerea în valoare a clădirilor destinate interacțiunilor sociale și activităților educaționale, culturale, sportive și de recreație etc.

Scopul este crearea de spații și clădiri publice plăcute, cu un design de înaltă calitate, funcționale, sustenabile, conectate nevoilor comunității locale și care să susțină interacțiunea socială și exprimarea cultural-artistică.

Prin această tipologie de finanțare se încurajează implicarea cetățenilor în procesele de planificare urbană și în deciziile legate de dezvoltarea orașului, participarea și colaborarea comunitară – între administrații locale, arhitecți, artiști, comunități locale.

Valoarea maximă a finanțării nerambursabile este de **6,95 milioane euro**. Contribuția proprie a solicitantului va fi de 2%.

Ghidul de finanțare lansat în consultare publică pentru componenta **New European Bauhaus** este disponibil pe site-ul web al **PR Vest**, [**aici**](https://www.vest.ro/prioritatea-7-regiune-pentru-oameni/new-european-bauhaus)**.**

Cei interesați pot veni cu observații și propuneri pe marginea ghidului până în data de 09.08.2024, data încheierii procesului de consultare publică, pe adresa de email [consultare@adrvest.ro](mailto:consultare@adrvest.ro).

Începerea perioadei de depunere a proiectelor este estimată pentru **noiembrie 2024.**

Sursa: Vest.ro

\*

Ghidul de finanțare pentru Digitalizarea IMM-urilor, în consultare publică

**Agenția pentru Dezvoltare Regională Vest**, în calitate de **Autoritate de Management pentru Programul Regional Vest 2021-2027**, a publicat în consultare publică, astăzi, 16.07.2024, ***Ghidul solicitantului de finanțare pentru Digitalizarea IMM-urilor***.

**15,38 milioane de euro** sunt disponibili pentru digitalizare în cadrul acestui apel competitiv, prin care se finanțează: achiziționarea de echipamente care țin de Tehnologia Informației și Comunicațiilor (TIC), instalarea, configurarea și punerea lor în funcțiune, programe/ aplicații software standard, migrarea datelor și aplicațiilor, achiziționarea de servicii specializate de consultanță în domeniul digitalizării în scopul creșterii nivelului de intensitate digitală, care trebuie asigurată prin proiect, servicii de consultanță/analiză pentru identificarea soluțiilor tehnice de digitalizare potrivite (studiu de fezabilitate digitală), servicii de auditare tehnică IT și de instruire a personalului în contextul digitalizării.


Valoarea finanțării nerambursabile care poate fi obținută este de minimum **15.000 de euro** și maximum **75.000 de euro**.

Contribuția proprie a solicitantului diferă în funcție de județ: 10% în județele Caraș-Severin și Hunedoara, 17% în județul Arad și 24% în județul Timiș.

Pentru a fi eligibil, solicitantul trebuie să fi desfășurat activitate o perioadă de cel puțin 2 ani fiscali integrali anterior depunerii proiectului, să fi înregistrat profit din exploatare în anul fiscal anterior, să desfășoare activități în domeniile eligibile precizate în ghid și **să nu aibă autorizate coduri CAEN din domeniul TIC**.

De asemenea, un alt criteriu de eligibilitate este ca solicitantul să nu fi beneficiat de finanțare publică în cadrul unui alt program dedicat digitalizării, în ultimii 5 ani. Sunt condițiile propuse prin ***Ghidul de finanțare lansat în consultare publică***, care poate fi studiat [**aici**](https://www.vest.ro/prioritatea-1-regiune-inovatoare-si-competitiva/digitalizare-imm)**.**

**Prin implementarea proiectului trebuie să se ajungă la o creștere a nivelului de intensitate digitală – solicitantul să fi adoptat cel puțin 7 din cele 12 tehnologii care se regăsesc mai jos, în funcție de care se stabilește indicele de intensitate digitală (DESI 2029).**



Cei care doresc să formuleze observații sau propuneri pe marginea ghidului pot face acest lucru până în data de 07.08.2024, pe adresa de email **consultare@adrvest.ro.**

Perioada estimată de depunere a proiectelor în cadrul apelului pentru Digitalizarea IMM-urilor este **noiembrie – decembrie 2024.**

Sursa: Vest.ro

\*

PEO: Ghidul Solicitantului Leadership Universitar pentru Transfer de Cunoaștere și Tehnologie (Leadership TT)

Autoritatea de Management pentru Programul Educație și Ocupare 2021-2027 din cadrul Ministerului Investițiilor și Proiectelor Europene lansează, în consultare publică, [**Ghidul Solicitantului Condiții Specifice Leadership Universitar pentru Transfer de Cunoaștere și Tehnologie (Leadership TT)**,](https://mfe.gov.ro/wp-content/uploads/2024/07/13873bb350979617c60638d94d0ff4cf.zip) apel de proiecte non-competitiv finanțat din Prioritate: P07 Creșterea calității ofertei de educație și formare profesională pentru asigurarea echității sistemului si o mai bună adaptare la dinamica pieței muncii și la provocările inovării și progresului tehnologic.

Obiectiv specific: ESO4.5. Îmbunătățirea calității, a caracterului incluziv, a eficacității și a relevanței sistemelor de educație și formare pentru piața muncii, inclusiv prin validarea învățării non-formale și informale, pentru a sprijini dobândirea de competențe-cheie, inclusiv de competențe antreprenoriale și digitale, precum și prin promovarea introducerii sistemelor de formare duală și a sistemelor de ucenicie (FSE+), Acțiunea: 7.e.5. Dezvoltarea și implementarea unor programe universitare, la solicitarea agenților economici, organizațiilor de CDI, pentru o ofertă a universităților adaptată la solicitările pieței muncii și care să sprijine tranziția verde și tranziția digitală.

**Propunerile și observațiile pot fi transmise pe adresa de e-mail** [**consultare.peo@mfe.gov.ro**](mailto:consultare.peo@mfe.gov.ro) **până la data de 09.08.2024.**

Sursa: MIPE

\*

PEO: Ghidul solicitantului condiții specifice – Leadership universitar pentru transfer de cunoaștere și tehnologie

Autoritatea de Management pentru Programul Educație și Ocupare 2021-2027 din cadrul Ministerului Investițiilor și Proiectelor Europene lansează, în consultare publică, [**Ghidul solicitantului condiții specifice**](https://mfe.gov.ro/wp-content/uploads/2024/07/c9eae9879f8d8d3ff99217c06a32b1e7.zip) **– Leadership universitar pentru transfer de cunoaștere și tehnologie (LEADERSHIP TT)**, apel de proiecte non-competitiv finanțat din Prioritate: P07 Creșterea calității ofertei de educație și formare profesională pentru asigurarea echității sistemului si o mai bună adaptare la dinamica pieței muncii și la provocările inovării și progresului tehnologic.

Obiectiv specific: ESO4.5. Îmbunătățirea calității, a caracterului incluziv, a eficacității și a relevanței sistemelor de educație și formare pentru piața muncii, inclusiv prin validarea învățării non-formale și informale, pentru a sprijini dobândirea de competențe-cheie, inclusiv de competențe de antreprenoriat și digitale, precum și prin promovarea introducerii sistemelor de formare duală și a sistemelor de ucenicie (FSE+), Acțiunea: 7.e.5. Dezvoltarea și implementarea unor programe universitare, la solicitarea agenților economici, organizațiilor de CDI, pentru o ofertă a universităților adaptată la solicitările pieței muncii și care să sprijine tranziția verde și tranziția digitală.

Propunerile și observațiile pot fi transmise pe adresa de e-mail [consultare.peo@mfe.gov.ro](mailto:consultare.peo@mfe.gov.ro) **până la data de 09.08.2024.**

Sursa: MIPE

\*

AFIR: Deschidere consultare publică DR24

Agenția pentru Finanțarea Investițiilor Rurale (AFIR) a publicat pe [**www.afir.ro**](http://www.afir.ro/)**,** **în consultare publică,** Ghidul solicitantului pentru**intervenția DR-24*****„*Investiții în tehnologii forestiere care îmbunătățesc reziliența și valoarea de mediu a ecosistemelor forestiere**, finanțată din Planul Strategic 2023 – 2027.

Consultarea publică pentru acest ghid este de **10 zile calendaristice** de la data publicării pe site. Astfel, toți cei interesați pot transmite propuneri sau observații privind Ghidul solicitantului supus dezbaterii publice până la data de 29 iulie 2024 pe adresa de e-mail [consultare@afir.ro](mailto:consultare@afir.ro).

**Beneficiarii eligibili** pentru finanțarea acordată prin DR-24 sunt **operatorii economici** care sunt atestați/ reatestați pentru activitatea de exploatare forestieră de către Comisia de atestare a operatorilor economici pentru activitatea de exploatare forestieră (cu excepția operatorilor economici din structura Regiei Naționale a Pădurilor – Romsilva), precum și **ocoalele silvice** de regim autorizate de către autoritatea publică centrală care răspunde de silvicultură.

**Valoarea maximă** a sprijinului acordat pentru **operatorii economici** este de **500.000 euro** și de **250.000 euro** pentru ocoalele silvice. Intensitatea finanțării disponibile în cadrul DR-24 se limiteazăla **65%** din costurile eligibile.

Versiunea consultativă Ghidului solicitantului este disponibilă pe pagina Agenției, [www.afir.ro](http://www.afir.ro/), în cadrul secțiunii *Comunicare >> Dezbatere publică* accesând link-ul [Dezbatere publică - NOUL Portal AFIR - informații PS PAC, depunere Online](https://www.afir.ro/comunicare/utile/dezbatere-publica/).

Sursa: AFIR

🏵🏵🏵

Anunțuri PNRRPNRR

PNRR: Calendarul apelurilor actualizat la data de 10.07.2024

[PNRR: Calendarul apelurilor actualizat la data de 10.07.2024](https://mfe.gov.ro/wp-content/uploads/2024/07/34fa8ef40dca830381c677afc98bb2c4.xlsx)

\* Datele sunt transmise de coordonatorii de reforme și investiții și au titlu estimativ

🏵🏵🏵

Apeluri – Finanțări

PDD: actualizează Ghidul Solicitantului Condiții de accesare a finanțării pentru proiectele noi de apă şi apă uzată finanțate în cadrul Programului Dezvoltare Durabilă (PDD) 2021 – 2027

Ministerul Investițiilor și Proiectelor Europene, prin Autoritatea de Management pentru Programul Dezvoltare Durabilă (PDD), publică un [**corrigendum**](https://mfe.gov.ro/wp-content/uploads/2024/07/ee35f4384fae88031784c7a2b5498efd.pdf) la **Ghidul Solicitantului Condiții de accesare a finanțării pentru proiectele noi de apă şi apă uzată finanțate în cadrul Programului Dezvoltare Durabilă (PDD) 2021 – 2027**, Prioritatea 1 – Dezvoltarea infrastructurii de apă și apă uzată și tranziția la o economie circulară, Obiectivul Specific RSO 2.5 – Promovarea accesului la apă și o gospodărire sustenabilă a apelor, aprobat prin Ordinul ministrului investițiilor și proiectelor europene nr. 853/26.03.2024.

Sursa: MIPE

\*

Programul Sănătate: Ghidul Solicitantului Investiții în infrastructura publică a ambulatoriilor unităților sanitare/structurilor sanitare publice – dotare

Ministerul Investițiilor și Proiectelor Europene, prin Autoritatea de Management pentru Programul Sănătate, publică **Ghidul Solicitantului pentru apelul de proiecte „Investiții în infrastructura publică a ambulatoriilor unităților sanitare/structurilor sanitare publice – dotare”,** Obiectivul de politică 4: O Europă mai socială și mai favorabilă incluziunii, prin implementarea Pilonului european al drepturilor sociale, Prioritatea 1: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive, Obiectiv specific RSO4.5: Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR).

Pentru acest apel de proiecte, **solicitanți/partenerii eligibili** sunt:

a) Unități sanitare publice/ structuri publice care desfășoară activități medicale de tip ambulatoriu/ acordă asistență medicală ambulatorie

b) Unitățile administrativ-teritoriale, astfel cum sunt definite la art. 5 lit. pp) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, care au în coordonare/ subordonare/ autoritate sau dețin în administrare/ proprietate unitățile de la punctul a)

c) Unitățile administrativ-teritoriale, astfel cum sunt definite la art. 5 lit. pp) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, care administrează de drept și vor pune la dispoziția parteneriatului terenuri şi clădiri în vederea realizării proiectului;

d) Ministerul Sănătății, alte autorități și instituții publice centrale, inclusiv autorități și instituții publice centrale din sfera apărării, ordinii publice și siguranței naționale, respectiv a Academiei Române care au în coordonare/ subordonare/ autoritate sau dețin în administrare/ proprietate unitățile de la punctul a);

e) Universități publice de medicină, pentru ambulatoriile acestora.

Conform Programului Sănătate, prezentul apel vizează dotarea ambulatoriilor aferente unităților sanitare publice/ structurilor publice care desfășoară activități medicale de tip ambulatoriu/ acordă asistență medicală ambulatorie localizate în regiuni mai puțin dezvoltate. De asemenea, vizează și microregiunea ITI Valea Jiului.

Alocarea totală pentru apelul de proiecte este de **21.205.179 euro.**

**Cererile de finanțare se pot depune în perioada 19.07-30.08.2024 prin intermediul sistemului MySMIS2021.**

Ghidul Solicitantului este disponibil la: <https://mfe.gov.ro/ghiduri-ms/dotare-infrastructura-publica-a-ambulatoriilor-unitatilor-sanitare-structurilor-sanitare-publice/>

Sursa: MIPE

\*

O nouă etapă de înscrieri în Programul Rabla Plus 2024

Începând de luni, **22 iulie 2024, ora 10:00,** Administrația Fondului pentru Mediu organizează o nouă sesiune de înscriere pentru persoanele juridice, unitățile administrativ-teritoriale și instituțiile publice în cadrul **Programului Rabla Plus**.

Ø Sumele alocate pentru etapa a II-a de înscrieri, organizată în perioada **22 iulie – 18 august 2024**, sunt următoarele:

- persoane juridice – 240.000.000 lei;

- unități administrativ-teritoriale și instituțiile publice – 120.000.000 lei.

Înscrierile se realizează prin încărcarea în aplicația informatică a documentelor necesare, în limita sumelor alocate.

De asemenea, în cadrul **Programului Rabla Plus va fi organizată a III-a sesiune** de înscriere, astfel:

Ø Etapa a III-a: **19 august – 19 septembrie 2024**

- Persoane juridice – 100.000.000 lei

- UAT-uri și instituții publice – 100.000.000 lei

Ø Etapa a III-a: **19 august – 25 noiembrie 2024**

- Persoane fizice – 100.000.000 lei

Noul calendar de desfășurare a sesiunilor de înscriere în cadrul programului și sumele alocate solicitanților sunt disponibile pe site-ul AFM.

În cadrul **Programului Rabla Plus**, solicitantul beneficiază de ecotichet la achiziţionarea unui autovehicul nou în schimbul predării spre casare a cel puţin unui autovehicul uzat. Se pot preda spre casare maximum două autovehicule uzate.

Sursa: AFM

\*

PDD: Ghidul Solicitantului Condiții de accesare a finanțării pentru sprijinirea acțiunilor de investigare preliminară și detaliată a siturilor contaminate

Ministerul Investițiilor și Proiectelor Europene, prin Autoritatea de Management pentru Programul Dezvoltare Durabilă (PDD), publică [**Ghidul Solicitantului Condiții de accesare a finanțării pentru sprijinirea acțiunilor de investigare preliminară și detaliată a siturilor contaminate**,](https://mfe.gov.ro/wp-content/uploads/2024/07/286dceb5af8152a966479035b6208729.zip) Prioritatea 2 – Protecţia mediului prin conservarea biodiversităţii, asigurarea calităţii aerului şi remediere a siturilor contaminate, Obiectiv specific: 2.7 Intensificarea acțiunilor de protecție și conservare a naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare, Acțiunea 2.3 Investigarea preliminară și detaliată a siturilor contaminate Apel de proiecte PDD/176 Investigarea preliminară și detaliată a siturilor contaminate, aprobat prin OMIPE nr. 4184/ 2024.

Sursa: MIPE

\*

PDD: Centralizatorul întrebărilor și răspunsurilor privind Ghidul Solicitantului Condiții de accesare a finanțării pentru sprijinirea acțiunilor de investigare preliminară și detaliată a siturilor contaminate

Ministerul Investițiilor și Proiectelor Europene, prin Autoritatea de Management pentru Programul Dezvoltare Durabilă (PDD), publică [**Centralizatorul întrebărilor și răspunsurilor**](https://mfe.gov.ro/wp-content/uploads/2024/07/31d3a7e31b125b934c1dbefc6b55fee4.pdf) privind **Ghidul Solicitantului Condiții de accesare a finanțării pentru sprijinirea acțiunilor de investigare preliminară și detaliată a siturilor contaminate.**

Sursa: MIPE

\*

Programul Sănătate: Ghidul Solicitantului pentru apelul de proiecte „Creșterea capacității de a furniza servicii privind diagnosticul, monitorizarea și/sau tratamentul pacienților critici copii și nou-născuți prin dezvoltarea de instrumente și formarea personalului medical”

Ministerul Investițiilor și Proiectelor Europene, prin Autoritatea de Management pentru Programul Sănătate, publică **Ghidul Solicitantului pentru apelul de proiecte „Creșterea capacității de a furniza servicii privind diagnosticul, monitorizarea și/sau tratamentul pacienților critici copii și nou-născuți prin dezvoltarea de instrumente și formarea personalului medical”** din cadrul Priorității 3: Creșterea eficacității și rezilienței sistemului medical în domenii critice, de importanță strategică cu impact transversal asupra serviciilor medicale și asupra stării de sănătate, FSE+, Obiectiv de politică 4, Obiectiv Specific ESO4.11.

Pentru acest apel de proiecte, **solicitanți eligibili** sunt unitățile sanitare publice, cu activitate universitară, cu competențe în terapie intensivă pentru nou-născuți și copii și furnizarea de tratament intermediar pentru pacienții cu afecțiuni critice și cu nevoi complexe de îngrijire. **Parteneri eligibili** pot fi unitățile sanitare publice, cu activitate universitară, cu competențe în terapie intensivă pentru nou-născuți și copii și furnizarea de tratament intermediar pentru pacienții cu afecțiuni critice și cu nevoi complexe de îngrijire, precum și entitățile cu activitate relevantă pentru activitățile proiectului (ex. ONG – asociații profesionale relevante pentru tipologia programelor de formare avute în vedere, etc.).

Conform Programului Sănătate, în contextul prezentului apel sunt vizate dezvoltarea/revizuirea instrumentelor de lucru (ex. lucrări științifice/ materiale științifice de practică medicală/proceduri/protocoale/metodologii, etc), precum și formarea/actualizarea competențelor personalului implicat în activitățile care vizează diagnosticul, monitorizarea și/sau tratamentul pacienților nou-născuți și copiilor aflați în stadii critice.

Alocarea totală pentru apelul de proiecte este de **5.000.000 de euro**, din care maximum 80,79% contribuție UE și 19,21% contribuție națională.

Cererile de finanțare se pot depune în perioada **15.07-16.09.2024** prin intermediul sistemului MySMIS 2021.

Ghidul Solicitantului este disponibil la: <https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/programare-ghiduri/>

Sursa: MIPE


\*

🏵🏵🏵

Din Actualitatea Europeană

Comisia aprobă modificarea unei scheme de ajutor de stat din România pentru sprijinirea producătorilor de tomate și usturoi

Comisia aprobă modificarea unei scheme de ajutor de stat din România pentru sprijinirea producătorilor de tomate și usturoi în contextul războiului Rusiei împotriva Ucrainei.

Comisia Europeană a aprobat o **modificare** a unei **scheme existente din România**, inclusiv o **majorare totală a bugetului cu 54,4 milioane EUR (270,7 milioane RON)**, pentru a sprijini producătorii de tomate și usturoi în contextul războiului Rusiei împotriva Ucrainei. Modificările au fost aprobate în temeiul [Cadrului temporar de criză și de tranziție privind ajutoarele de stat](https://competition-policy.ec.europa.eu/state-aid/temporary-crisis-and-transition-framework_en?prefLang=en) („TCTF”), adoptat de Comisie la [9 martie 2023](https://ec.europa.eu/commission/presscorner/detail/en/ip_23_1563) și modificat la [20 noiembrie 2023](https://ec.europa.eu/commission/presscorner/detail/en/IP_23_5861) și la [2 mai 2024](https://ec.europa.eu/commission/presscorner/detail/en/ip_24_2332).


Comisia a aprobat schema inițială la [22 februarie 2024](https://eur01.safelinks.protection.outlook.com/?url=https%3A%2F%2Fec.europa.eu%2Fcommission%2Fpresscorner%2Fdetail%2Fen%2Fmex_24_969&data=05%7C02%7CPaula-Clara.RITTER-MOSCHUETZ%40ext.ec.europa.eu%7Ca29f6fb53e074913ea6308dca7c9e256%7Cb24c8b06522c46fe908070926f8dddb1%7C1%7C0%7C638569732744752459%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=PkNzzTDU%2B%2FV83KUuELC3zTZyf5fr1UWGneLeB0OdTlI%3D&reserved=0)([SA.112600](https://eur01.safelinks.protection.outlook.com/?url=https%3A%2F%2Fcompetition-cases.ec.europa.eu%2Fcases%2FSA.107273&data=05%7C02%7CPaula-Clara.RITTER-MOSCHUETZ%40ext.ec.europa.eu%7Ca29f6fb53e074913ea6308dca7c9e256%7Cb24c8b06522c46fe908070926f8dddb1%7C1%7C0%7C638569732744757373%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=orfnsdgAXEp0O6zirRF2E70TnHA6pdKKgw2Q9hT%2FNkQ%3D&reserved=0)). În cadrul schemei, ajutorul constă în **sume limitate de ajutoare** sub formă de **granturi directe**. Măsura este deschisă producătorilor de tomate în spații protejate, cum ar fi serele, și producătorilor de usturoi. În ceea ce privește modificarea, România a notificat, printre altele, (i) o creștere globală a bugetului cu 54,4 milioane EUR (270,7 milioane RON) și (ii) majorarea cuantumurilor ajutorului individual pentru beneficiarii măsurii.

Comisia a concluzionat că schema modificată rămâne necesară, adecvată și proporțională pentru a remedia o perturbare gravă a economiei unui stat membru, în conformitate cu **articolul 107 alineatul (3) litera (b) din TFUE** și cu condițiile stabilite în **TCTF**. Pe această bază, Comisia a aprobat modificarea în temeiul normelor UE privind ajutoarele de stat.

Mai multe informații cu privire la Cadrul temporar de criză și de tranziție pot fi găsite [aici](https://eur01.safelinks.protection.outlook.com/?url=https%3A%2F%2Fec.europa.eu%2Fcompetition-policy%2Fstate-aid%2Fukraine_en&data=05%7C02%7CPaula-Clara.RITTER-MOSCHUETZ%40ext.ec.europa.eu%7Ca29f6fb53e074913ea6308dca7c9e256%7Cb24c8b06522c46fe908070926f8dddb1%7C1%7C0%7C638569732744762130%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=UfitYYhai%2BOC3P0Cm%2Fpflb%2BKyqE3nf9TnucWD8857cY%3D&reserved=0) . Versiunea neconfidențială a deciziei va fi publicată cu numărul de caz SA.114806 în [Registrul ajutoarelor de stat](https://eur01.safelinks.protection.outlook.com/?url=https%3A%2F%2Fec.europa.eu%2Fcompetition%2Felojade%2Fisef%2Findex.cfm%3Fclear%3D1%26policy_area_id%3D3&data=05%7C02%7CPaula-Clara.RITTER-MOSCHUETZ%40ext.ec.europa.eu%7Ca29f6fb53e074913ea6308dca7c9e256%7Cb24c8b06522c46fe908070926f8dddb1%7C1%7C0%7C638569732744766797%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=2Yyn6AB%2FFif7houYpb0bCU0h4GWQzVwhDS5iz8KgfA8%3D&reserved=0) , pe [site-ul web](https://eur01.safelinks.protection.outlook.com/?url=https%3A%2F%2Fec.europa.eu%2Fcompetition-policy%2Findex_en&data=05%7C02%7CPaula-Clara.RITTER-MOSCHUETZ%40ext.ec.europa.eu%7Ca29f6fb53e074913ea6308dca7c9e256%7Cb24c8b06522c46fe908070926f8dddb1%7C1%7C0%7C638569732744771720%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=V006mKwFYt%2FUhxUt8BQXvtjg5AOjFqA9NN5lc0KRITE%3D&reserved=0) al DG Concurență al Comisiei, de îndată ce vor fi fost soluționate eventualele probleme legate de confidențialitate.

\*

Declarația Comisiei cu privire la hotărârile Tribunalului în cauzele referitoare la accesul la documentele privind contractele de achiziționare a vaccinurilor COVID-19

Comisia ia act de hotărârile pronunțate de Tribunal în cele două cauze referitoare la accesul la contractele privind vaccinurile împotriva COVID-19 și la informațiile conexe.

Comisia va analiza cu atenție hotărârile Tribunalului și implicațiile acestora.

În hotărârile sale, Tribunalul urmează, în majoritatea punctelor, abordarea Comisiei. În special, acesta recunoaște că principiul protecției interesului comercial se aplică clauzelor contractelor privind: (a) amplasarea locurilor de producție; (b) drepturile de proprietate intelectuală; (c) aconturile sau plățile anticipate; (d) accesul la calendarele de livrare.

Tribunalul a confirmat dreptul Comisiei de a acorda doar un acces parțial la aceste informații.

Acesta nu a admis decât în parte acțiunea cu privire la două aspecte.

Potrivit Tribunalului, Comisia ar fi trebuit să furnizeze mai multe explicații pentru a justifica refuzul de a acorda acces la anumite clauze contractuale și să furnizeze datele cu caracter personal referitoare la membrii echipelor de negociere, compuse din reprezentanți ai statelor membre și din funcționari ai Comisiei.

În general, Comisia acordă publicului un acces cât mai larg posibil la documente, în conformitate cu principiile deschiderii și transparenței.

În cazurile aflate în discuție, Comisia a trebuit să găsească un echilibru, greu de obținut, între dreptul la informarea publicului, inclusiv a deputaților din Parlamentul European, și cerințele juridice care decurg chiar din contractele de achiziționare a vaccinurilor împotriva COVID-19, care, dacă nu ar fi respectate, ar putea implica cereri de despăgubire care s-ar plăti din banilor contribuabililor.

De fapt, în multe cazuri în trecut, Curtea de Justiție a recunoscut necesitatea de a proteja interesele comerciale ale unui cocontractant.

În orice caz, Comisia a furnizat Parlamentului European (în temeiul Acordului-cadru privind relațiile dintre cele două instituții) informații complete cu privire la contractele privind vaccinurile împotriva COVID-19.

În conformitate cu rolul său instituțional, Comisia trebuie să asigure faptul că nu există conflicte de interese, dar și obligația de a proteja viața privată și datele cu caracter personal ale persoanelor vizate.

În această etapă, Comisia își rezervă dreptul de a lua în calcul opțiunile juridice disponibile.

Declarația este, de asemenea, disponibilă [online](https://ec.europa.eu/commission/presscorner/detail/en/statement_24_3866).

\*

Comisia aprobă o nouă specialitate tradițională garantată românească: „Sardeluță marinată”

Comisia a aprobat adăugarea **specialității tradiționale garantate „Sardeluță marinată**”, din România.

„Sardeluța marinată” se obține prin marinarea șprotului (se pot obține astfel trei feluri diferite, în funcție de ingredientele utilizate la marinat) și apoi umplerea acestuia cu umplutura dorită. Prin adăugarea unui sos pe bază de vin, a uleiului de floarea-soarelui sau a uleiului de floarea-soarelui cu ardei iute peste șprotul marinat și aromatizarea acestuia cu diferite ingrediente, produsul dobândește gusturi distincte, cu calități organoleptice specifice.

În mod tradițional se utilizează următoarele ingrediente pentru marinarea peștelui: sare gemă neiodată, oțet de vin, vin alb, zahăr, ulei de floarea-soarelui, boia dulce, ardei iute, boabe de piper negru, frunze de dafin, piper întreg și semințe de coriandru.

Denumirea produsului indică specificitatea materiei prime – șprotul fără cap și eviscerat – și metoda de preparare (marinarea).

Această nouă denumire se va adăuga pe lista celor 3 617 produse deja protejate disponibile în baza de date [eAmbrosia](https://ec.europa.eu/agriculture/eambrosia/geographical-indications-register/). Mai multe informații sunt disponibile pe paginile privind [politica în domeniul calității](https://agriculture.ec.europa.eu/farming/geographical-indications-and-quality-schemes/geographical-indications-and-quality-schemes-explained_ro) și [GIView](https://www.tmdn.org/giview/).

\*

Declarație privind demisia comisarilor Vălean și Sinkevičius din cadrul Comisiei

Comisara **Vălean** și comisarul **Sinkevičius** i-au transmis președintei **von der Leyen** decizia lor de a demisiona din cadrul Comisiei pentru a își lua în primire mandatele în Parlamentul European, în cadrul căruia au fost aleși.

Demisia comisarei **Vălean** și demisia comisarului **Sinkevičius** intră în vigoare începând cu data de 15 și, respectiv, 16 iulie.

Pentru a asigura continuitatea activității Comisiei, președinta a decis să îi atribuie temporar vicepreședintelui executiv **Šefčovič**, pe lângă portofoliul său actual, responsabilitățile în domeniul mediului, oceanelor și pescuitului.

Din același motiv, președinta a decis să îi atribuie temporar comisarului **Hoekstra** responsabilitățile în domeniul transporturilor, pe lângă portofoliul său actual.

De asemenea, președinta a informat Parlamentul European și Consiliul cu privire la aceste schimbări temporare.

\*

UE va investi 7 miliarde EUR în infrastructuri de transport durabile, sigure și inteligente

Comisia a selectat **134 proiecte de transport** pentru a primi peste **7 miliarde EUR sub formă de granturi UE** din partea Mecanismului [**pentru interconectarea Europei**](https://cinea.ec.europa.eu/connecting-europe-facility/about-connecting-europe-facility_en) **(MIE)**, instrumentul UE pentru investiții strategice în infrastructură. Aceasta reprezintă cea mai mare cerere de propuneri din cadrul actualului program MIE Transporturi.

Aproximativ 83 % din finanțare va sprijini proiecte care **îndeplinesc obiectivele climatice ale UE**, îmbunătățind și modernizând rețeaua UE de căi ferate, căi navigabile interioare și rute maritime de-a lungul [**rețelei transeuropene de transport (TEN-T)**](https://transport.ec.europa.eu/transport-themes/infrastructure-and-investment/trans-european-transport-network-ten-t_en). Proiectele feroviare vor primi 80 % din cele 7 miliarde EUR. În plus, Regulamentul TEN-T revizuit va intra în vigoare mâine, iulie 18.

Vor fi finanțate proiecte majore de îmbunătățire a **conexiunilor feroviare transfrontaliere** de-a lungul rețelei centrale [TEN-T](https://transport.ec.europa.eu/transport-themes/infrastructure-and-investment_en) – în statele membre baltice (**Rail Baltica**), între Franța și Italia (**Lyon-Torino**) și între Danemarca și Germania (**tunelul Fehmarnbelt**).

Aproximativ **20 de porturi maritime** din Irlanda, Spania, Finlanda, Țările de Jos, Germania, Malta, Lituania, Cipru, Croația, Grecia și Polonia vor primi sprijin pentru modernizarea infrastructurii, dintre care unele le vor permite să furnizeze energie electrică de la mal navelor sau să transporte energie din surse regenerabile.

Lucrările privind **infrastructura căilor navigabile interioare** vor îmbunătăți conexiuniletransfrontaliere dintre Franța și Belgia în bazinulSena-Scheldt și dintre România și Bulgaria pe Dunăre. Porturile interioare din Austria, Germania și Țările de Jos vor primi, de asemenea, finanțare, astfel încât acestea să poată continua să promoveze rețeaua europeană de râuri și canale pentru un transport durabil.

În ceea ce privește transportul rutier, lansarea **unor sisteme și servicii de transport inteligente (STI)** cooperative și crearea de noi zone de parcare sigure și securizate vor spori siguranța persoanelor fizice și a profesioniștilor deopotrivă.

Proiectele**de management al traficului aerian** vor continua să dezvolte un **cer unic european**, astfel încât transportul aerian să devină mai eficient, mai sigur și mai durabil.

În cele din urmă, mai multe proiecte vor permite o capacitate mai mare de-a lungul [**culoarelor de solidaritate UE-Ucraina**](https://eu-solidarity-ukraine.ec.europa.eu/eu-assistance-ukraine/eu-ukraine-solidarity-lanes_en), instituite pentru a facilita importurile și exporturile între Ucraina și UE. Aceste proiecte acoperă: îmbunătățirea infrastructurii de transport rutier la punctele de trecere a frontierei dintre Ucraina, Moldova și România; activități de creștere a capacității la punctul de trecere a frontierei feroviare Ungaria-Ucraina; un nou tronson de drum din Polonia, care îl extinde până la frontiera cu Ucraina; precum și studii și lucrări de integrare a sistemului feroviar ucrainean în UE.

**Următoarele etape**

După aprobarea de ieri a listei celor 134 de proiecte de către statele membre, Comisia va adopta oficial decizia de finanțare, iar [CINEA](https://cinea.ec.europa.eu/) va începe apoi pregătirea acordurilor de grant.

Rezultatele sunt provizorii și vor deveni definitive numai după ce Comisia adoptă decizia de atribuire corespunzătoare.

**Istoricul dosarului**

Cele 134 de proiecte au fost selectate dintr-un total de 408 de cereri depuse în cadrul prezentei cereri de propuneri, care s-a încheiat la 18 ianuarie 2024.

Finanțarea UE va lua forma unor granturi, care vor fi utilizate pentru cofinanțarea costurilor totale ale proiectelor.

În cadrul [programului MIE Transporturi pentru perioada 2021-2027](https://cinea.ec.europa.eu/programmes/connecting-europe-facility/transport-infrastructure_en), sunt disponibile **25.8 miliarde EUR** pentru granturi în vederea cofinanțării proiectelor TEN-T în statele membre. Începând din 2014, MIE a [sprijinit peste 1,500 de proiecte](https://cinea.ec.europa.eu/cinea-data-hubs_en) cu 37.5 miliarde EUR în sectorul transporturilor (excluzând proiectele selectate astăzi).

Începând de mâine, iulie 18, un [regulament TEN-T actualizat](https://transport.ec.europa.eu/news-events/news/sustainable-and-resilient-transport-network-bringing-europe-closer-together-2024-06-13_en) va intensifica eforturile de creare a unei rețele de transport durabile și reziliente în cadrul UE. Acesta încurajează modurile de transport durabile, digitalizarea și multimodalitatea, abordând în același timp provocările climatice și mobilitatea militară.

**Pentru mai multe Informații**

Mai multe informații sunt disponibile [aici](https://transport.ec.europa.eu/news-events/news/eu-invests-record-eu7-billion-sustainable-safe-and-smart-transport-infrastructure-2024-07-17_en)

\*

Parlamentul o realege pe Ursula von der Leyen președintă a Comisiei

**Cu 401 de voturi pentru, Parlamentul European a ales-o pe Ursula von der Leyen președintă a Comisiei Europene, printr-un vot secret, pe 18 iulie.**

Acesta va fi al doilea mandat al Ursulei von der Leyen ca președintă a Comisiei. Ea a fost aleasă pentru prima dată de eurodeputații în iulie 2019.

Parlamentul este compus în prezent din 719 de deputați, astfel încât majoritatea necesară a fost de 360 de voturi. Votul a avut loc prin vot secret (pe hârtie). 401 de eurodeputați au votat pentru, 284 împotrivă și 15 s-au abținut (7 voturi au fost declarate nule).

Înainte de vot, Ursula von der Leyen și-a prezentat prioritățile politice pentru următorii cinci ani în cadrul unei [dezbateri cu eurodeputații](https://www.europarl.europa.eu/news/ro/press-room/20240710IPR22807/eurodeputatii-au-dezbatut-cu-ursula-von-der-leyen-inainte-de-votul-in-plen).

**Următorii pași**

După vot, președintele ales al Comisiei trimite scrisori oficiale șefilor de stat sau de guvern ai statelor membre, invitându-i să își prezinte candidații pentru posturile de comisar european. Parlamentul va organiza apoi audieri ale candidaților în comisiile competente după vacanța de vară. Întregul colegiu al comisarilor trebuie apoi să fie aprobat de Parlament. Mai multe informații sunt disponibile în [dosarul de presă](https://www.europarl.europa.eu/news/ro/press-room/press-tool-kit/1/dupa-alegerile-europene) al Parlamentului .

**Context**

[Articolul 14 din Tratatul privind Uniunea Europeană](https://eur-lex.europa.eu/legal-content/RO/TXT/?uri=CELEX%3A12016M014) prevede că PE „alege președintele Comisiei”. Ursula von der Leyen este președinta Comisiei din 2019 și a fost [candidatul „cap de listă”](https://www.europarl.europa.eu/news/ro/press-room/20231208IPR15765/pe-propune-norme-privind-candidatii-cap-de-lista-inaintea-alegerilor-europene) al PPE la alegerile europene din 6-9 iunie.

\*

Eurodeputații au dezbatut cu Ursula von der Leyen înainte de votul în plen

**Ursula von der Leyen și-a prezentat prioritățile în vederea realegerii ca președintă a Comisiei într-o dezbatere cu deputații. Votul va începe la ora 13.00 CEST.**

Ursula von der Leyen și-a prezentat viziunea pentru o Europă mai puternică și mai prosperă. Printre inițiativele-cheie se numără un nou „Pact pentru o industrie curată” ce vizează stimularea decarbonizării și a creșterii industriale, precum și un „Fond european pentru competitivitate” pentru a stimula inovarea. Ea a anunțat că intenționează să sporească securitatea prin dublarea personalului Europol și triplarea numărului angajaților poliției de frontieră și gărzii de coastă la nivel european la 30 000. Ea a propus și un „Scut european pentru democrație” care urmărește să combată acțiunile de manipulare a informațiilor și ingerințele străine, precum și un „Plan european pentru locuințe accesibile”.

Ursula von der Leyen a sugerat și un plan pentru agricultură, care să abordeze necesitatea adaptării la schimbările climatice și o „Foaie de parcurs pentru drepturile femeilor”. Afirmând că „trebuie să le permitem tinerilor să profite la maxim de libertățile Europei”, ea a subliniat importanța programului Erasmus+, a sănătății mintale și a abordării problemelor legate de timpul petrecut în fața ecranelor și de platformele de comunicare socială, inclusiv a practicilor care creează dependență.

Von der Leyen a pus un accent puternic pe domeniul apărării, propunând crearea unui nou post de comisar responsabil de gestionarea „Uniunii europene a apărării” și solicitând un sistem extins de apărare aeriană – un „Scut aerian european” – pentru a proteja spațiul aerian al UE și „ca simbol puternic al unității europene în materie de apărare”.

Aceasta a reiterat sprijinul ferm al UE pentru Ucraina, reafirmând că „Europa va fi alături de Ucraina atât timp cât va fi nevoie”.

Printre noile roluri de comisar pe care le-a anunțat se numără un comisar pentru locuințe, pentru a aborda criza locuințelor de pe continent, un comisar pentru regiunea mediteraneană, pentru a promova stabilitatea și cooperarea regională, și un comisar pentru „echitatea între generații”, pentru a se asigura că politicile europene iau în considerare nevoile generațiilor viitoare.

**Reacțiile eurodeputaților**

Ca răspuns la discursului său, eurodeputații au subliniat importanța de a asculta mai mult vocile lucrătorilor, ale fermierilor și ale industriei. Aceștia au salutat noua orientare politică în domeniul locuințelor și au subliniat necesitatea asigurării concurenței internaționale loiale, a unui sprijin puternic pentru Ucraina, a încheierii războiului din Gaza și a unui control mai bun al migrației. Mulți au solicitat continuarea eforturilor de combatere a ascensiunii extremei drepte și de promovare a justiției sociale, a acțiunilor climatice și a egalității de gen. Mai mulți deputați doresc un accent mai puternic pe combaterea sărăciei, a șomajului și pe o Europă bazată pe solidaritate.

Unii deputați au susținut, de asemenea, importanța ascultării dorințelor cetățenilor pentru protecție, identitate și suveranitate, au respins reglementarea excesivă și imigrația în masă, și au solicitat autonomie strategică. Unii au condamnat politicile economice și agricole actuale, pledând în schimb pentru o Europă a națiunilor libere și suverane.

Urmăriți [discursul Ursulei von der Leyen](https://multimedia.europarl.europa.eu/en/video/statement-by-european-commission-president-ursula-von-der-leyen-candidate-for-a-second-mandate-2024-2029-speech-by-ursula-von-der-leyen_I258785) și [reacțiile eurodeputaților](https://multimedia.europarl.europa.eu/en/video/statement-by-european-commission-president-ursula-von-der-leyen-candidate-for-a-second-mandate-2024-2029-one-round-of-political-groups-leaders_I259544).

\*

Parlamentul European își începe cea de-a zecea legislatură

**Parlamentul European a fost constituit oficial marți, la Strasbourg, în urma alegerilor europene din 6-9 iunie.**

Roberta Metsola (PPE, Malta), președinta Parlamentului aflat la sfârșit de mandat) a prezidat deschiderea sesiunii. După un interludiu muzical, Pina Picierno (S&D, Italia), a doua vicepreședintă a Parlamentului aflat la sfârșit de mandat, a anunțat candidatele la președinția Parlamentului: Roberta Metsola (PPE, Malta) și Irene Montero (Stânga, Spania).

Votul secret (pe hârtie) are loc imediat după deschiderea sesiunii. Opt deputați aleși prin tragere la sorți vor supraveghea procesul. Ambele candidate au susținut scurte declarații în plen înainte de vot.

Pentru a fi ales, un candidat are nevoie de o majoritate absolută a voturilor valabil exprimate, și anume 50% plus unu. În cazul în care niciun candidat nu este ales în primul tur de scrutin, aceiași candidați sau alți candidați pot fi nominalizați pentru un al doilea tur de scrutin, în aceleași condiții. Dacă este necesar, poate avea loc un al treilea tur de scrutin, conform acelorași reguli. În cazul în care niciunul dintre candidați nu este ales în al treilea tur de scrutin, cei doi candidați care au întrunit cele mai multe voturi din al treilea tur de scrutin trec la un al patrulea și ultim tur de scrutin, câștigat de candidatul care primește cele mai multe voturi.

Odată ales, noul președinte își preia atribuțiile și poate susține un discurs inaugural.

**Noii eurodeputați**

În cea de-a zecea legislatură, Parlamentul European va avea 720 de locuri, cu 15 mai multe decât la sfârșitul legislaturii anterioare. 54% dintre deputații sunt la primul mandat (în 2019, ponderea nou-veniților a fost de 61%), iar 39% sunt femei (40% în 2019).

Lena Schilling (Verzi/ALE) din Austria (23 de ani) este cel mai tânăr eurodeputat, în timp ce Leoluca Orlando (Verzi/ALE) din Italia (77 de ani) este cel mai în vârstă.

La începutul celei de-a zecea legislaturi, există opt grupuri politice, cu unul mai mult decât în legislatura anterioară. 32 eurodeputații rămân neafiliați.

\*

Parlamentul European și-a ales noul Birou

**Eurodeputații și-au ales noul Birou, format din 14 vicepreședinți si cinci chestori, aleși marți și miercuri.**

Marți, printr-un vot secret (pe hârtie), 11 vicepreședinți au fost aleși în primul tur de scrutin, și trei într-un al doilea și ultim tur de scrutin. Votul pentru funcțiile de chestori a avut loc miercuri, în două tururi de scrutin, prin vot electronic secret.

Vicepreședinții și chestorii Parlamentului pentru prima jumătate a celei de-a zecea legislaturi, în ordinea de precedență (ordinea în care au fost aleși):

Vicepreședinții:

1. [Sabine VERHEYEN](https://www.europarl.europa.eu/meps/en/96756/SABINE_VERHEYEN/home) (PPE, Germania)
2. [Ewa KOPACZ](https://www.europarl.europa.eu/meps/en/197525/EWA_KOPACZ/home) (PPE, Polonia)
3. [Esteban GONZÁLEZ PONS](https://www.europarl.europa.eu/meps/en/125027/ESTEBAN_GONZALEZ+PONS/home) (PPE, Spania)
4. [Katarina BARLEY](https://www.europarl.europa.eu/meps/en/197433/KATARINA_BARLEY/home) (S&D, Germania)
5. [Pina PICIERNO](https://www.europarl.europa.eu/meps/en/124846/PINA_PICIERNO/home) (S&D, Italia)
6. [Victor NEGRESCU](https://www.europarl.europa.eu/meps/en/88882/VICTOR_NEGRESCU/home) (S&D, România)
7. [Martin HOJSÍK](https://www.europarl.europa.eu/meps/en/197770/MARTIN_HOJSIK/home) (Renew, Slovacia)
8. [Christel SCHALDEMOSE](https://www.europarl.europa.eu/meps/en/37312/CHRISTEL_SCHALDEMOSE/home) (S&D, Danemarca)
9. [Javi LÓPEZ](https://www.europarl.europa.eu/meps/en/125042/JAVI_LOPEZ/home) (S&D, Spania)
10. [Sophie WILMÈS](https://www.europarl.europa.eu/meps/en/220801/SOPHIE_WILMES/home) (Renew, Belgia)
11. [Nicolae ŞTEFĂNUȚĂ](https://www.europarl.europa.eu/meps/en/58766/NICOLAE_STEFANUTA/home) (Verzi/ALE, România)
12. [Roberts ZĪLE](https://www.europarl.europa.eu/meps/en/28615/ROBERTS_ZILE/home) (CRE, Letonia)
13. [Antonella SBERNA](https://www.europarl.europa.eu/meps/en/257113/ANTONELLA_SBERNA/home) (CRE, Italia)
14. [Younous OMARJEE](https://www.europarl.europa.eu/meps/en/30482/YOUNOUS_OMARJEE/home) (Stânga, Franța)

Chestorii:

1. [Andrey KOVATCHEV](https://www.europarl.europa.eu/meps/en/97968/ANDREY_KOVATCHEV/home) (PPE, Bulgaria)
2. [Marc ANGEL](https://www.europarl.europa.eu/meps/en/202073/MARC_ANGEL/home) (S&D, Luxemburg)
3. [Miriam LEXMANN](https://www.europarl.europa.eu/meps/en/204336/MIRIAM_LEXMANN/home) (PPE, Slovacia)
4. [Fabienne KELLER](https://www.europarl.europa.eu/meps/en/22858/FABIENNE_KELLER/home) (Renew, Franța)
5. [Kosma ZŁOTOWSKI](https://www.europarl.europa.eu/meps/en/124884/KOSMA_ZLOTOWSKI/home) (CRE, Polonia)

**Rezultatul primului tur de scrutin - vicepreședinți**

Total voturi exprimate: 701

Buletine de vot albe sau anulate: 36

Voturi valabil exprimate: 665

Majoritatea absolută necesară: 333

Vicepreședinții nou aleși (cu majoritate absolută) sunt prezentați mai jos, în ordinea în care au fost aleși:

1. Sabine VERHEYEN (PPE, Germania): 604
2. Ewa KOPACZ (PPE, Polonia): 572
3. Esteban GONZÁLEZ PONS (PPE, Spania): 478
4. Katarina BARLEY (S&D, Germania): 450
5. Pina PICIERNO (S&D, Italia): 405
6. Victor NEGRESCU (S&D, România): 394
7. Martin HOJSÍK (Renew, Slovacia): 393
8. Christel SCHALDEMOSE (S&D, Danemarca): 378
9. Javi LÓPEZ (S&D, Spania): 377
10. Sophie WILMÈS (Renew, Belgia): 371
11. Nicolae ŞTEFĂNUȚĂ (Verzi/ALE, România): 347

Voturile pentru ceilalți candidați sunt prezentate mai jos:

* Younous OMARJEE (Stânga, Franța): 272
* Antonella SBERNA (CRE, Italia): 323
* Roberts ZĪLE (CRE, Letonia): 306
* Klára DOSTÁLOVÁ (Patrioți pentru Europa, Cehia): 214
* Fabrice LEGGERI (Patrioți pentru Europa, Franța): 209
* Ewa ZAJĄCZKOWSKA-HERNIK (Europa Națiunilor Suverane, Polonia): 102

**Rezultatul celui de-al doilea tur de scrutin - vicepreședinți**

Total voturi exprimate: 674

Buletine de vot albe sau anulate: 65

Voturi valabil exprimate: 609

Majoritatea absolută necesară: 305

1. Roberts ZĪLE (CRE, Letonia): 490
2. Antonella SBERNA (CRE, Italia): 314
3. Younous OMARJEE (Stânga, Franța): 311

Voturile pentru ceilalți candidați:

* Fabrice LEGGERI (Patrioți pentru Europa, Franța): 177
* Klára DOSTÁLOVÁ (Patrioți pentru Europa, Cehia): 116
* Ewa ZAJĄCZKOWSKA-HERNIK (Europa Națiunilor Suverane, Polonia): 46

Ordinea precedenței vicepreședinților este dată de numărul de voturi primite și numărul turului de scrutin. Mai jos puteți găsi o descriere detaliată a procedurii, inclusiv rezultatele votului pentru fiecare rundă.

**Rezultatele alegerilor chestorilor**

Cei cinci chestori pentru prima jumătate a legislaturii (mandat de doi ani și jumătate) au fost aleși miercuri prin vot electronic secret, în două tururi de scrutin. Patru chestori au fost aleși în primul tur de scrutin și unul în al doilea și ultimul tur de scrutin.

**Rezultatul primului tur de scrutin - chestori**

Total voturi exprimate: 669

Buletine de vot albe sau anulate: 28

Voturi valabil exprimate: 641

Majoritatea absolută necesară: 321

Chestorii aleși în primul tur de scrutin prin majoritate absolută:

1. Andrey KOVATCHEV (PPE, Bulgaria): 559
2. Marc ANGEL (S&D, Luxemburg): 461
3. Miriam LEXMANN (PPE, Slovacia): 459
4. Fabienne KELLER (Renew, Franța) : 398

Voturile pentru ceilalți candidați:

* Kosma ZŁOTOWSKI (CRE, Polonia): 260
* Pál SZEKERES (Patrioți pentru Europa, Ungaria): 174

**Rezultatul celui de-al doilea tur de scrutin - chestori**

Total voturi exprimate: 612

Buletine de vot albe sau anulate: 147

Voturi valabil exprimate: 465

Majoritatea absolută necesară: 233

Chestori aleși în al doilea tur de scrutin:

1. Kosma ZŁOTOWSKI (CRE, Polonia): 335

Voturile pentru celălalt candidat:

* Pál SZEKERES (Patrioți pentru Europa, Ungaria): 130

**Rolul vicepreședinților și al chestorilor**

Cei 14 vicepreședinți și cinci chestori, împreună cu președintele, alcătuiesc Biroul Parlamentului. Biroul stabilește norme pentru buna funcționare a Parlamentului. Printre alte atribuții ale sale, acesta elaborează proiectul preliminar de buget al Parlamentului și decide cu privire la aspectele administrative, de personal și organizaționale.

Portofoliul fiecărui vicepreședinte sau chestor cuprinde responsabilitățile lor specifice în cadrul Biroului. Acestea sunt atribuite de către președinte. Pe lângă rolul lor în cadrul Biroului, vicepreședinții îl pot înlocui pe președinte, inclusiv în prezidarea dezbaterilor în plen și reprezentarea Parlamentului în cadrul unor ceremonii sau acte specifice, atunci când este necesar. Chestorii se ocupă de chestiuni administrative care îi afectează direct pe eurodeputați și sunt membri ai Biroului cu rol consultativ.

La alegerea membrilor Biroului, grupurile politice urmăresc să se asigure că vicepreședinții și chestorii reflectă, în linii mari, dimensiunea grupurilor politice și iau în considerare rezultatele alegerii Președintelui.

**Regulile alegerilor**

[Regulamentul de procedură](https://www.europarl.europa.eu/doceo/document/RULES-10-2024-07-16-TOC_RO.html) al Parlamentului stabilește modul în care sunt aleși membrii Biroului. Nominalizările pentru funcția de președinte sunt propuse fie de un grup politic, fie de un grup de eurodeputați care ating pragul redus (1/20 din deputați).

Vicepreședinții sunt aleși printr-un singur tur de scrutin, cu majoritatea absolută a voturilor exprimate. În cazul în care numărul candidaților aleși este mai mic de 14, se organizează un al doilea tur de scrutin pentru locurile rămase, în aceleași condiții. Dacă este necesar un al treilea vot, este suficientă o majoritate simplă. Ordinea precedenței vicepreședinților este stabilită de ordinea în care sunt aleși și, în caz de egalitate de voturi, în funcție de vârstă. Dacă se votează prin aclamare, ordinea precedenței este determinată de un vot secret.

Alegerea chestorilor urmează aceeași procedură ca și cea pentru alegerea vicepreședinților.

\*

Parlamentul nou-ales își reafirmă sprijinul ferm pentru Ucraina

**În contextul războiului Rusiei împotriva Ucrainei, PE și-a reconfirmat miercuri opinia potrivit căreia UE trebuie să continue să sprijine Kievul atât timp cât va fi nevoie până la victorie.**

Rezoluția, care stabilește prima poziție oficială a Parlamentului European nou-ales cu privire la războiul de agresiune al Rusiei împotriva Ucrainei, reafirmă sprijinul continuu al eurodeputaților pentru independența, suveranitatea și integritatea teritorială a Ucrainei în cadrul frontierelor sale recunoscute la nivel internațional. Deputații solicită UE să își mențină și să își extindă politica de sancțiuni împotriva Rusiei și Belarusului, să monitorizeze și să revizuiască eficacitatea și impactul acesteia și să abordeze în mod sistematic problema eludării sancțiunilor de către întreprinderile cu sediul în UE, părți terțe și țări terțe.

**Trebuie confiscate activele deținute de statul rus și înghețate de UE**

Reafirmându-și convingerea fermă că Rusia trebuie să despăgubească financiar Ucraina pentru daunele masive pe care i le-a cauzat, deputații salută eforturile recente ale UE de a direcționa veniturile provenite din activele rusești înghețate pentru a sprijini efortul de război ucrainean. Ei doresc, de asemenea, un „un regim juridic solid pentru confiscarea de active ale statului rus înghețate de UE”.

Parlamentul salută, de asemenea, rezultatul recentului summit NATO și își reafirmă poziția potrivit căreia Ucraina se află pe o cale ireversibilă către aderarea la NATO. Deputații solicită UE și statelor membre să își sporească sprijinul militar pentru Ucraina atât timp cât este necesar și sub orice formă. De asemenea, aceștia solicită Comisiei Europene să propună asistență financiară pe termen lung pentru reconstrucția Ucrainei, pe baza experienței [Mecanismului pentru Ucraina](https://www.europarl.europa.eu/news/ro/press-room/20240223IPR18077/pe-aproba-un-sprijin-bugetar-esential-pentru-ucraina-si-ue) recent instituit.

**Viktor Orbán a „încălcat flagrant tratatele UE și politica externă comună”**

Parlamentul condamnă atacul barbar cu rachete al Rusiei asupra spitalului de copii Okhmadyt din Kiev și vizita recentă a prim-ministrului ungar Viktor Orbán în Federația Rusă, care nu reprezintă UE și reprezintă o încălcare flagrantă a tratatelor și a politicii externe comune a UE. Textul menționează că aceste încălcări ar trebui să aibă repercusiuni asupra Ungariei. Având în vedere că așa-numita „misiune de pace” a prim-ministrului ungar a fost urmată imediat de atacul asupra spitalului de copii din Okhmadyt, rezoluția afirmă că acest lucru demonstrează „irelevanța” presupuselor eforturi de pace ale lui Orbán.

**Votul prin apel nominal**

Textul integral, adoptat cu 495 voturi pentru, 137 împotrivă și 47 abțineri, va fi disponibil în curând [aici](https://www.europarl.europa.eu/plenary/ro/texts-adopted.html) (17.7.2024). Rezultatele voturilor prin apel nominal vor fi disponibile [aici](https://www.europarl.europa.eu/doceo/document/PV-10-2024-07-17-RCV_RO.html) (17.7.2024).

**Mai multe informații**

Puteți consulta o listă (neexhaustivă) a [rezoluțiilor privind Ucraina](https://ukraine.europarl.europa.eu/en/documents/ep-resolutions) adoptate de eurodeputați în cursul legislaturii anterioare (2019-2024).

\*

Roberta Metsola a fost realeasă președintă a Parlamentului European

**Marți, deputații europeni au reales-o pe Roberta Metsola (PPE, Malta) în funcția de președinte al Parlamentului European până în 2027, cu 562 de voturi în primul tur.**

Roberta Metsola a fost aleasă în primul tur de scrutin, unde a primit o majoritate absolută de 562 de voturi din 623 de voturi valabil exprimate prin vot secret (pe hârtie). Ea va continua să conducă Parlamentul în primii doi ani și jumătate ai celei de-a zecea legislaturi.

Rezultatele votului:

1. Roberta Metsola (PPE, Malta) - 562
2. Irene Montero (Stânga, Spania) - 61

Total voturi exprimate: 699

Buletine de vot albe sau anulate: 76

Voturi valabil exprimate: 623

Majoritatea absolută necesară: 312

**Cine este Roberta Metsola**

Născută în Malta în 1979, Roberta Metsola este eurodeputată din 2013. [A fost aleasă prim-vicepreședintă în noiembrie 2020](https://www.europarl.europa.eu/news/en/press-room/20201109IPR91126/roberta-metsola-elected-as-first-vice-president-of-the-european-parliament) și a fost președinta în exercițiu a Parlamentului după decesul președintelui Sassoli la 11 ianuarie 2022. La 18 ianuarie 2022, [a fost aleasă președintă](https://www.europarl.europa.eu/news/ro/press-room/20220114IPR21012/roberta-metsola-noua-presedinta-a-parlamentului-european) pentru a doua jumătate a celei de a noua legislaturi. Este a treia femeie ce deține funcția de președinte al Parlamentului European, după [Simone Veil](https://www.europarl.europa.eu/news/en/headlines/eu-affairs/20160811STO39006/simone-veil-a-woman-of-many-firsts) (1979-1982) și Nicole Fontaine (1999-2002).

Adresându-se plenului după ce a fost realeasă, președinta Metsola a declarat: „Împreună, trebuie să apărăm speranța, visul care este Europa. Vreau ca oamenii să recapete un sentiment de încredere și entuziasm pentru proiectul nostru. Încrederea de a face spațiul nostru comun mai sigur, mai echitabil, mai drept și mai egal. Încrederea că împreună suntem mai puternici și mai buni. Încrederea că Europa noastră este o Europă pentru toți.”

O versiune completă a discursului său va fi disponibil curând pe pagina de internet a Parlamentului.

**Conferință de presă**

La ora 13.00 CEST (14.00 ora României), președinta Roberta Metsola se adresează reprezentanților mass-media în sala de conferințe de presă Daphne Caruana Galizia din Pamamentul de la Strasbourg. Găsiți detaliile [aici](https://www.europarl.europa.eu/news/en/press-room/20240715IPR22872/press-conference-by-ep-president-roberta-metsola-tuesday-at-13-00).

**Prezentările candidaților înainte de vot**

Cele două candidate au susținut scurte prezentări înainte de vot. Puteți urmări discursurile lor [aici](https://www.europarl.europa.eu/plenary/en/vod.html?mode=chapter&vodLanguage=EN&internalEPId=1721117735294&providerMeetingId=c1ed1a66-1e27-4700-4b50-08dca1eaf278) sau puteți selecta declarațiile individuale (click pe nume: [Roberta Metsola](https://www.europarl.europa.eu/plenary/en/vod.html?mode=unit&vodLanguage=EN&internalEPId=1721117791180&providerMeetingId=c1ed1a66-1e27-4700-4b50-08dca1eaf278), [Irene Montero](https://www.europarl.europa.eu/plenary/en/vod.html?mode=unit&vodLanguage=EN&internalEPId=1721118268191&providerMeetingId=c1ed1a66-1e27-4700-4b50-08dca1eaf278)).

**Despre președintele Parlamentului**

Funcția de [președinte](https://the-president.europarl.europa.eu/en/) dispune de o gamă largă de competențe executive și reprezentative prevăzute în [Regulamentul de procedură](https://www.europarl.europa.eu/doceo/document/RULES-10-2024-07-16-TOC_RO.html). În afară de aceste atribuții, autoritatea președintelui se extinde la „toate competențele pentru a prezida lucrările Parlamentului și pentru a asigura buna desfășurare a acestora”.

[Articolul 14 din Tratatul privind Uniunea Europeană](https://eur-lex.europa.eu/legal-content/RO/TXT/?uri=CELEX%3A12016M014) prevede că Parlamentul își alege președintele dintre membrii săi. De la primele alegeri europene (prin vot universal) din 1979, fiecare președinte este în funcție pentru o perioadă de doi ani și jumătate, mandat ce poate fi reînnoit. Aceasta înseamnă că pot exista doi președinți diferiți în fiecare legislatură. De la crearea Parlamentului în 1952, Parlamentul a avut 31 de președinți, dintre care 17 din 1979.

\*

Fondul de redresare: Consiliul dă undă verde planului modificat al Germaniei, care include un capitol privind RepowerEU

Consiliul a aprobat evaluarea pozitivă de către Comisie a planului de redresare și reziliență modificat al Germaniei. Planul modificat include acum un nou capitol privind REPowerEU în valoare de 2,3 miliarde EUR.

Acest lucru va contribui la accelerarea tranziției Germaniei către energia curată prin creșterea ponderii energiei din surse regenerabile în mixul energetic al acestei țări.

Planul modificat pune un accent puternic pe tranziția verde, alocând pentru măsurile care sprijină obiectivele climatice 49,5% din fondurile disponibile, în creștere de la 47% în planul inițial. Nivelul de ambiție al planului referitor la domeniul digital rămâne ridicat, 47,5% din fonduri fiind dedicate măsurilor din acest domeniu.

Planul se ridică în prezent la 30,3 miliarde EUR sub formă de granturi și acoperă 17 reforme și 28 de investiții.

**Context**

Germania și-a prezentat versiunea inițială a planului național de redresare și reziliență la 28 aprilie 2021. Consiliul a aprobat evaluarea pozitivă a planului de către Comisie prin Decizia de punere în aplicare a Consiliului din 13 iulie 2021. Decizia de punere în aplicare a Consiliului a fost modificată la 14 februarie 2023 și la 8 decembrie 2023.

La 30 aprilie 2024, Germania a prezentat un plan național modificat, care include un capitol privind REPowerEU. Comisia a prezentat o evaluare pozitivă a planului la 27 iunie 2024.

MRR este programul UE de sprijin financiar la scară largă ca răspuns la provocările pe care pandemia de COVID-19 le-a creat pentru economia europeană. El este elementul central al NextGenerationEU, un instrument temporar de redresare care îi permite Comisiei să atragă fonduri pentru a contribui la repararea daunelor economice și sociale imediate cauzate de pandemie.

Pentru a beneficia de mecanism, statele membre trebuie să înainteze Comisiei planuri de redresare și reziliență (PRR), în care să prezinte reformele și investițiile pe care intenționează să le pună în aplicare până la sfârșitul anului 2026.

Regulamentul (UE) 2023/435 referitor la capitolele privind REPowerEU, în vigoare de la 1 martie 2023, urmărește să pună capăt dependenței UE de combustibilii fosili din Rusia prin economisirea energiei, diversificarea aprovizionării cu energie și accelerarea tranziției către o energie curată.

În temeiul Regulamentului privind REpowerEU, țările UE au adăugat capitole specifice în planurile lor naționale de redresare și reziliență în vederea finanțării investițiilor și reformelor esențiale care vor contribui la atingerea obiectivelor REPowerEU.

REPowerEU majorează pachetul financiar al MRR cu 20 de miliarde EUR sub formă de granturi noi. În plus, statele membre pot să transfere voluntar până la 5,4 miliarde EUR din Rezerva de ajustare la Brexit către MRR pentru a finanța măsuri privind REPowerEU. Această opțiune completează posibilitățile existente de transfer a 5% din fondurile politicii de coeziune (până la 17,9 miliarde EUR).

Până în prezent, 648 de miliarde EUR au fost angajate în acest scop. Până acum, toate PRR-urile au fost aprobate, au fost primite 63 de cereri de plată și au fost plătite 240 de miliarde EUR.

* [Decizia de punere în aplicare a Consiliului de aprobare a evaluării planului de redresare și reziliență al Germaniei](https://data.consilium.europa.eu/doc/document/ST-11674-2024-COR-1/ro/pdf)
* [Un plan de redresare pentru Europa (informații generale)](https://www.consilium.europa.eu/ro/policies/eu-recovery-plan/)
* [REPowerEU: politica energetică în planurile de redresare și reziliență ale țărilor UE (informații generale)](https://www.consilium.europa.eu/ro/policies/eu-recovery-plan/repowereu/)

\*

Semestrul european 2024: Consiliul convine asupra recomandărilor specifice fiecărei țări

Astăzi, Consiliul a convenit asupra recomandărilor specifice fiecărei țări privind politicile economice, sociale, de ocupare a forței de muncă, structurale și bugetare ale fiecărui stat membru.

Această etapă face parte din procesul semestrului european 2024, care permite statelor membre să își coordoneze politicile economice, bugetare și de ocupare a forței de muncă.

Anul acesta, ciclul semestrului european va fi aliniat la dispozițiile cadrului reformat de guvernanță economică al UE. În temeiul noilor norme, în vigoare de la 30 aprilie, statele membre vor pregăti în toamnă planuri bugetare structurale pe termen mediu, stabilindu-și traiectoriile de cheltuieli și reformele și investițiile prioritare.

Recomandările specifice fiecărei țări oferă orientări pentru reforma și pentru angajamentele în materie de investiții pe care statele membre sunt încurajate să le includă în aceste planuri, în special dacă doresc să își prelungească perioada de ajustare bugetară de la patru la șapte ani. O astfel de perioadă de ajustare prelungită ar face ca efortul bugetar global necesar într-un an din partea unui stat membru să fie mai mic.

**Etapele următoare**

Consiliul European va fi invitat să discute recomandările specifice fiecărei țări în cadrul reuniunii sale din octombrie 2024.

Apoi, Consiliul va putea trece la adoptarea formală a recomandărilor, care încheie etapa finală a procesului semestrului european 2024.

**Context**

Introdus în 2011, semestrul european permite statelor membre ale UE să își coordoneze politicile economice, bugetare și de ocupare a forței de muncă pe tot parcursul anului și să abordeze provocările economice cu care se confruntă UE.

Comisia prezintă fiecărei țări un set de proiecte de recomandări specifice fiecărei țări referitoare la politicile lor economice, sociale, de ocupare a forței de muncă, structurale și bugetare, care oferă orientări de politică cu privire la modul în care ar putea fi stimulată ocuparea forței de muncă și creșterea, fără a aduce atingere solidității finanțelor publice.

Pe această bază, Consiliul adoptă apoi recomandări specifice fiecărei țări. Acesta oferă explicații în cazurile în care nu urmează recomandările Comisiei.

Recomandările Consiliului privind politicile economice, sociale, de ocupare a forței de muncă, structurale și bugetare ale fiecărui stat membru pot fi găsite în următoarele documente:

* Belgia
* Bulgaria
* Cehia
* Danemarca
* Germania
* Estonia
* Irlanda
* Grecia
* Spania
* Franța
* Croația
* Italia
* Cipru
* Letonia
* Lituania
* Luxemburg
* Ungaria
* Malta
* Țările de Jos
* Austria
* Polonia
* Portugalia
* [România](https://data.consilium.europa.eu/doc/document/ST-11715-2024-INIT/ro/pdf)
* Slovenia
* Slovacia
* Finlanda
* Suedia
* [Semestrul european în 2024 (calendar)](https://www.consilium.europa.eu/ro/policies/european-semester/2024/)

\*

Ziua Justiției Penale Internaționale: declarația Înaltului Reprezentant, în numele Uniunii Europene

Data de 17 iulie marchează aniversarea adoptării, în 1998, a Statutului de la Roma, tratat constitutiv al Curții Penale Internaționale (CPI) – singurul tribunal penal internațional permanent cu vocație universală. Obiectivul Statutului de la Roma este de a face dreptate victimelor celor mai grave crime care preocupă întreaga comunitate internațională, prin asigurarea urmăririi penale efective a autorilor acestora.

Cu această ocazie, Uniunea Europeană își reafirmă sprijinul neclintit pentru Curtea Penală Internațională. Suntem hotărâți să apărăm integritatea Statutului de la Roma, precum și universalitatea și independența Curții. Uniunea Europeană se opune ferm oricăror încercări de subminare a cadrului Statutului de la Roma și a sistemului internațional mai larg de justiție penală, care reprezintă o ultimă speranță pentru multe victime din întreaga lume. UE face apel la toate statele să coopereze cu CPI și sprijină procesele de reformă menite să îmbunătățească eficacitatea Curții.

Uniunea Europeană este lider mondial în ceea ce privește promovarea unor instituții judiciare transparente și responsabile, promovarea unor sisteme judiciare independente, imparțiale și eficace, precum și sprijinirea accesului la justiție pentru toți.

Din 2000, UE a sprijinit CPI prin finanțarea directă a activităților de sensibilizare ale acesteia, a campaniilor societății civile din întreaga lume și a proiectelor de promovare a ratificării Statutului de la Roma, precum și prin programe care urmăresc îmbunătățirea sistemelor judiciare naționale prin formare și consolidarea capacităților. UE sprijină, de asemenea, inițiativele în materie de justiție de tranziție și mecanismele judiciare internaționale specifice anumitor țări.

Uniunea Europeană a lansat un nou proiect în valoare de 21 de milioane EUR intitulat „Inițiativa globală de combatere a impunității pentru crimele internaționale: justiția trebuie să funcționeze!”. Proiectul sprijină societatea civilă din lumea întreagă în eforturile acesteia de a contribui la supremația dreptului internațional și de a combate impunitatea pentru cele mai grave crime. De asemenea, proiectul va face Curtea mai vizibilă și va consolida sprijinul pentru aceasta și pentru mandatul ei.

Uniunea Europeană va continua să se implice în eforturile de sprijinire a societății civile, a avocaților, a procurorilor și a tuturor persoanelor curajoase care lucrează în domeniul justiției penale internaționale și care încearcă să obțină dreptate pentru atrocitățile criminale. Societatea civilă și apărătorii drepturilor omului joacă un rol esențial în denunțarea încălcărilor drepturilor omului și a dreptului internațional umanitar, promovând astfel tragerea la răspundere și justiția.

Uniunea Europeană va continua să ceară ca autorii celor mai grave crime să fie trași la răspundere pentru faptele lor și ca drepturile victimelor să fie protejate. Justiția trebuie să prevaleze.

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

Acest Buletin Informativ vă aparține şi ne dorim să cuprindă exact informațiile care prezintă interes pentru dumneavoastră.

Sugestiile referitoare la genul de informație pe care doriți să o regăsiți în cuprinsul Buletinului informativ pot fi transmise pe adresa de poștă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 - 211 850/211 851**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |